Zientzia jardunaren erakusleiho - Araba - Alea.eus\nZientzia jardunaren erakusleiho\nJuanma Gallego 2019-11-15 06:00\nDiziplina ugari jorratu dituzte Bibat museoan egindako Zientzia Astean. / ALEA\nEuskal Herriko Unibertsitateak urtero antolatzen duen Zientzia Asteak lehen lerrora ekartzen ditu ikerkuntzaren alorrean egiten diren lanak. Besteak beste, memoria historikoa, mikrokosmosa edota diagnosiak egiteko txip adimentsuak izan dira Bibat museoak erakutsi dituen gaietako batzuk.\nLaborategia kalera atera. Hori eskatzen dute askotan ikertzaileek, haien eguneroko lana gizarteari erakusteko. Eta zeregin horretan EHUk antolatutako Zientzia Astea aspaldi bilakatu da ezinbesteko erreferentzia. Arabaren kasuan, Bibat museoan hartu dute aterpe ikertzaileek. Haien tramankulu batzuk unibertsitatetik atera eta horien bitartez egiten duten lana interesa duen edonoren esku jarri dute joan den astearen amaieran. Arras zaila da aukeratzea ezagutzaren menu bitxi horretan dauden aukeren artean; hortaz, zientzialariek egin ohi duten modu berdinean, erakusmahaien atzean dauden proposamenen artean nolabaiteko laginketa bat egin behar izan du ALEAk.\nZientzia eta humanitateak uztartzen dituen Arkeologia eta giza eskubideak izeneko txokoan, esaterako, hasiera batean mundu urrunak diruditen arloak jorratu dituzte. EHUko arkeologo Josu Santamarinak nabarmendu duenez, "oso hurbilekoak diren gatazkak" landu dituzte bertan. Batez ere 1936ko gerra eta diktadura da haien ikerketa gaia, eta, zehazki, Amurrio eta Urduña artean dagoen San Pedro mendiko aztarnategian aurkitutakoak dituzte hizpide. Bertan, Espainiako Gerra Zibilaren garaian frontea egon zen. Garai latz hori irudikatzeko bidea ematen duen atrezzoa ere prestatu dute. Gerra frontea izanda, bala zorro ugari aurkitu dituzte San Pedron, eta horien analisian oinarrituta irakaspen baliagarriak ateratzeko moduan egon dira. "Lortu ditugun bala zorro horiek ez dira bakarrik indarkeria baten seinale, indarkeria horren jabeen erakusle baizik. Espainiako Gerra Zibil gisa aurkezten zaigun arren, munizioaren jatorria aztertzean ondo ikusten da %3 besterik ez dela Espainian sortua. Gehiena Alemaniatik, Britainia Handitik, AEBetatik edota Sobietar Batasunetik dator". Santamarinaren esanetan, "argi ikusten da 1936ko gerra funtsean Bigarren Mundu Gerraren laborategi bat izan zela".\n"Mikroorganismoek beldurra sortu ohi dute, baina gehienak ez dira batere kaltegarriak". AINHOA ARRIETA\nArkeologoek egin ohi duten detektibe-berreraiketaren erakusle, aztarnategian aurkitu duten Manuel Mogrobejo milizianoaren txapa erakutsi du adituak. "Txapa galdu zuen, baina ez zen bertan hil, eta haren ibilbide osoa jarraitzeko aukera izan dugu".\nOspe txarreko zomorrotxoak\nGuda frontetatik mikrokosmosaren lubakietara salto eginez, Ainhoa Arrieta eta Aitor Atxaerandio Farmazia Fakultateko doktoregaiek Mikromundua ezagutzearen zirrara kutsatzeko ardura hartu dute. "Badakizu, bakterioak, birusak, onddoak... horiek dira guk aztertzen ditugunak, eta normalean kristoren beldurra sortzen dute, gaixotasunen abiapuntu direlakoan", azaldu du Arrietak. "Baina kontuan izan behar da gaitzak eragiten dituztenak kopuru txiki bat besterik ez direla. Gehienekin elkarbizitza bat dugu, eta batzuk gure gorputzetan ere bizi dira, lasai asko". Bakterioei aurre egin behar zaienean antibiotikoen tresna badagoela gogoratu du Arrietak, baina, gaiaren bueltan, gero eta ardura gehiago sortzen duen arazoa ere ekarri du gogora: "Erresistentziak sortzen ari dira bakterioen artean, penizilina aurkitu zenetik antibiotikoen erabilera txarra egiten ari garelako". Horregatik, antibiotikoak arduraz eta medikuen aginduen arabera erabiltzeko beharra azpimarratu diete txokora hurbiltzen direnei. Mikroorganismoen inguruko beldurra ez ezik, oro har zientziaren alorrean beldurrak uxatzeko beharra gaineratu du Atxaerandiok. "Horregatik gaude hemen, bereziki umeei, gazteei eta familiei mezu hau helarazteko".\nEHUko Microfluidics Cluster taldeko Enrique Azuaje eta Raquel Catalan adituak ere mundu txikiari begira ari dira, baina, haien kasuan, teknologia txikiagoa lortzea da erronka. Haien taldekoa diziplinartekotasunaren adibide bikaina da; Catalan kimikaria da, eta Azuaje farmazia arlokoa, baina taldean biologoak eta fisikariak ere badaude."Guztiok batzen gaituen helburu nagusia da fluidoekin harremana duten teknologia txikien ekoizpena", azaldu du Azuajek. Lab-on-a-Chip: laborategia oso bat zure esku-azpian izena eman diote txokoari. Ideia nagusia da laborategi baten funtzioak gailu txiki batean txertatzea. Haurduntza-testak, glukosa mailak neurtzeko gailuak edo alkoholimetroak dira horren adibide. "Halakoetan, gailu berean lagina jasotzen da, analisia egiten da eta emaitza lortzen da. Bada, gure helburua da orain garatuta ez dauden arloetan antzeko gailuak garatzea. Bereziki diagnosiaren alorrean, zelulen analisira eta ingurumenaren arlora ere zabaltzen ari gara pixkanaka". Mahaian dituzte hainbat adibide. Euskarriei dagokienez, askotarikoak dira: papera, kristala, plastikoa edota 3D inprimaketa bidez sortutakoak... "Pentsa ezazu hemen erakusten ditugunak oso handiak direla, ondo ikusteko, baina guk beti jotzen dugula txikira". Azaldu dutenez, arrazoi ugari dago maila txikira jotzeko. "Batetik, zelulak, molekulak eta horrelako estrukturak oso txikiak dira, eta horietara ahalik eta gehien egokitu behar dugu, efizientzia handitu aldera. Bestetik, tamaina txikitzean, erabiltzen dugun likidoaren bolumena ere txikiagoa izan daiteke, eta horrek ere hainbat abantaila dakartza: kostu txikiagoak sortzen dira, eta laginak hartzeko orduan ere inbasioa gutxitzen da. Azkenik, fluidoaren mugimendua hobeto kontrolatzeko aukera gehiago ditugu horrela". Arlo biosanitarioan eta ingurumen arloan dute arreta jarrita, baina horrelako gailuek etorkizun oparoa izango dute seguruenera, besteak beste, kanpo espazioan.\nTxokoena ez da zientzia zabaltzeko erabiltzen den formatu bakarra. Hainbat tailer eta txango ere egin dituzte; eta ohiko erakusketekin osatu dute astea. Erromatarren garaiko etxe barruko giroa eta ohiturak ere XXI. mendera ekarri dituzte! Baina horrelako planteamendu berritzaileen artean, agian Jakinduriek mundua erreko dau izeneko ekitaldia da originalena. Hainbat urteko ibilbidea badu ere, aurten lehen aldia izan da zientzia eta bertsolaritza uztartzen dituen ekimena Arabara ekarri dutena, Kultura Zientifikoko Katedraren eskutik. Oskar Gonzalez kimikariak, Bittor Rodriguez nutrizionistak eta Onintze Salazar meteorologoak parte hartu dute, eta haiek landutako gaien inguruan bertsotan aritu dira Jone Uria eta Julio Soto. Pozik azaldu da Gonzalez bertan aurkitutako giroarekin. "Euria egin arren, jende ugari animatu da etortzera". Gaiei dagokienez, Rodriguez elikadura ohiturei buruz eta barazkien kontsumoa handitzeko beharrari buruz aritu da, eta Salazar eguraldiaren soinuei buruz, tartean "euria, trumoiak, elurraren isiltasuna. Horiei guztiei azalpen zientifikoa eman zien", azaldu du Gonzalezek. Kimikariaren kasuan, pigmentu toxikoei buruz hitz egin du: berun zuria eta bermiloia. "Adibide moduan Vermeeren Neska Perlarekin koadro ospetsua erabili dut. Horrela, alkimia, artea, mitologia eta astronomia lotu ditut". Bertsolarien esku geratu zen ondorengo hitzen jokoa, besteak beste, Trump edota Gasteiz bezalako hitzak eguraldiko soinuekin lotzeko.


Taldekako saria egongo da larunbateko Egia-Iriondo memorialean\nHemen zaude:Hasiera»Kirola»Taldekako saria egongo da larunbateko Egia-Iriondo memorialean\nOndarroako Udala 2019-12-26 Kirola\nLarunbatean (abenduak 28) ospatuko den Egia-Iriondo memorialaren berritasun nagusia taldekako saria izango da: helmuga gurutzatzen duen lehen taldearentzat izango da herrian gastatzeko 150 euroko saria.\nTalde bakoitza bost pertsonak osatuko dute eta horretarako beharrezkoa izango da izena ematerakoan talde gisa egitea. Horretarako, taldeko kideen izen eta abizenez gain taldearen izena, taldekideen jaiotza data eta taldekide guztien NAN zenbakia eman beharko dira Turismo Bulegoan.\nOstirala (abenduak 27) izango da izena emateko azken eguna: 12:00etatik 14:00etara eta 17:00etatik 19:00etara Turismo Bulegoan.\nNagore Badiola Alberdi kirol zinegotziak azpimarratu du sari hau ematearen helburua Egia-Iriondon talde gisa parte hartzea dela: “ideia honekin parte hartzea bultzatu nahi dugu, bakarka parte hartzen ez duten horiek taldeka parte hartu dezaten”. “Herritarrak parte hartzera animatu nahi ditut, urtetik urtera hazten baitoa Egia-Iriondo lasterketako korrikalari kopurua”.\nSariak. Aurten, taldekako sariaz gain honako sari hauek egongo dira: nesketan zein mutilentzat lehen sailkatuentzat txapela eta garaikurra, podiuma osatzen duten gainontzeko neska eta mutilentzat garaikurrak, beteranoetan sailkatzen diren lehen hiru neskentzat eta mutilentzat garaikur bana eta opariak ume guztientzat; dominak ere egongo dira.\nLasterketa amaitzen denean moladutxoa egongo da parte hartzaileentzat Zubi Zaharraren inguruan.\nLarunbatean ospatuko da 35. Egia-Iriondo memoriala, Ondarroako Udalak Atletismo Taldearen laguntzarekin antolatuta\n2022ko Mendi Erronka abiarazi du Ondarroako Udalak\nKiroldegiko abonatuek Mugiment programan dauden kiroldegietako zerbitzuak erabili ahalko dituzte, doan, 2022tik aurrera\nAurtengo Egia-Iriondo memoriala, bertan behera


Zientzialari frantsesek untxi baten klonazioa lortu dute lehen aldiz | Consumer\nZientzialari frantsesek untxi baten klonazioa lortu dute lehen aldiz\nAnimalia hori bereziki zaila da laborategian erreproduzitzen\nFrantses zientzialari-talde batek untxi baten klonazioa lortu du lehen aldiz. Untxi horrek ikuspegi interesgarriak izan ditzake laborategian ugaltzeko bereziki zaila den espezie bati buruzko ikerketa medikorako.\n“Klonatzeko zailenetakoa den ugaztun-espezieetako bat da” esan zuen ikertzaile-taldeak, INRA Nekazaritza Ikerketako Institutu Nazionaleko Jean-Paul Renardek zuzenduta.\nRenardek eta INRAko lankideek orain arte beste ugaztun batzuk arrakastaz klonatzea ahalbidetu duten teknikak erabili zituzten, zelulan dagoen material genetikoa dagoen DNA obulu nukleatu batera transferituz, eta, gero, lortutako enbrioia ama eramaile batean ezarriz. Erabiltzen den metodoa oraindik “eraginkortasun erlatibokoa” da, ikertzaileek onartzen dutenez, baina klon emankorrak eta osasun onekoak sortzea ahalbidetu zuen. Untxien klonazioak zientzia-ikuspegi interesgarriak sor ditzake. Laborategian erabili ohi diren karraskariak baino handiagoak dira.\nklonazio untxi zientzialariak


Historia — Xilaba\nIzen eta itzal handiko bertsulariak eman dituzte gure hiru lurraldeek; Piarres Topet "Etxahün", Fernando Aire "Xalbador" eta Martin Treku "Mattin", bertzeak bertze. Izen handiak ukan eta bertsularitza biziki antzinatik bizi eta landu izan bada ere, Baxenabarreko eta Xiberoko garapen ekonomiko eskasak eragin emigrazioaren karietarat, euskararen iraupena kordokoan da, erran gabe doa bertsularitzarena.\nAzken urteetan egin indarrak esperantzari ideki dizkio ateak. Bertsularitza bide egiten ari da, batik bat euskararen berreskuratzea hedatzen ari den guneetan oinarriturik, hots, erakaskuntza arautuan eta helduen euskalduntzean. Ikusi Bertsolaritzaren Mapan herrialde bakoitzaren egoera.\nBertsularien Lagunak elkartea 1980an sortu zen, Lapurdi, Baxenabarre eta Xiberoan bertsularitza bizirik atxiki eta sustatzeko xedearekin.\nUrteak iragan ahala, bertsularitzari erakaskuntzan lekua egiten entseatu da, batez ere 1998-99 ikasturteaz geroz. Zaletasunaren azkartzearekin bertsu eskola berriak sortu dira. Egun, 31 bertsu eskola dira hiru lurraldeetan: 195 ikasle,\n1998az geroztik, hiru lurraldeetako bertsu saioen kopurua ainitz emendatu da: 1998an 33 saio, 1999an 75 saio, 2000an 90 saio, 2004ean 92 saio... Iaz 120 saio. 2013tik 30 bat saio laguntzen ditugu Euskal Kultur Erakundearekin elkarlanean.\n2008an ospatu zen Xiberoa, Lapurdi eta Baxenabarreko lehen Bertsulari Xapelketa. Aurtengoa VI Xapelketa izanen da.


Ipar zein Hego Euskal Herrian pentsio duinen alde mobilizatzeko deia luzatu dugu Hendaian, urtarrilaren 30eko Greba Orokorra mugarri | LAB SINDIKATUA\nEkintza Soziala Helduak eta Pentsiodunak Ipar zein Hego Euskal Herrian pentsio duinen alde mobilizatzeko deia luzatu dugu...\nIpar zein Hego Euskal Herrian pentsio duinen alde mobilizatzeko deia luzatu dugu Hendaian, urtarrilaren 30eko Greba Orokorra mugarri\nBeste mobilizazio egun bat izan da Ipar Euskal Herrian, eta LAB sindikatuak era aktiboan hartu du parte berriro, Macronen Gobernuak bultzatutako erretreten erreformaren aurkako protesten baitan. Hendaiako karrikak hartu ditugu gaurkoan, eta, bidean, Carrefour eta Intermarche supermerkatuetako sarrerak blokeatu ditugu hamar minutuz. 400 bat lagun bildu ditu manifestazioak. Bihar, berriz, Baionan mobilizatuko gara, 10:30ean, Lapurdiko hiriburuko tren geltokitik abiatuta.\nGutxieneko pentsioak ez dira segurtatuak; pentsioa kalkulatzeko oinarriak bizi osoa hartuko du; emakumeek diskriminatuta jarraituko dute; gazte gehienak 25 urterekin lanean hasten direla kontutan hartuta, 43 urte lan egin behar badute, 68 urte arte lan egitera kondenatuko dituzte… hauek dira erretreten erreformaren ondorioetako batzuk.\nIpar Euskal Herriko LABeko bozermaile Eñaut Aramendik nabarmendutakoaren arabera, pentsioen aurkako erasoa Europa mailan ematen ari den afera bat da. Hori dela eta, Iparraldean zein Hegoaldean, pentsio duinen alde borrokatzeko deia luzatu du, baita urtarrilaren 30eko Greba Orokorrerako deia egin ere.\nPentsioen sistema propio bat eraikitzeko beharra berretsi du Garbiñe Aranburuk\nZerbitzuen murrizketa, hondatze eta pribatizazioa eta egoiliar eta langileentzako prebentzio- eta sendatze-neurrien falta salatzen dugu\nFlorence Lasserre-David diputatu macronistaren bulegoa okupatu dugu Angelun, bizitza eta erretreta duinen alde


2019ko maiatzaren 24a, ostirala | Ordua Euskal Herrian 17:22:55\nHitzerdien osinean, aztoramen eta eromen ororen bazter gaitzetan, gezur bihurtu nahi zuten egia; eta gezurra, egia. Gauzak osorik ezin esanezko hobi hartan, asaldura eta usteldura denen auzoan, atxilo hartu zuten egia; eta libre utzi gezurra. Lohia erantsi zioten egiari; eta gezurrari, distira atera.\nAdarra jo ohi zieten gezurtiek herritarrei, gupidarik gabe. Astean behin, era eta kolore guztietako piztia hezigaitzek. Egunero, basabere perkainek eta bidutzi bihotz-mokorrek. Hartara, haserre bizian zegoen munduan gizaki zen guztia.\nZeruetan berdin. Eta, lurtarrak piztu eta demasia horren aurka altxa zitezen, San Antonio bagilekoak agindu zuen ezen hango goietan bazuela pernil bat, iparraldeetako haize hotzek ondua eta mendizerra urdin asagoetan ustiatutako kresalak gazitua, harean eder-ederra, ondo gordea eta zaindua, garbi hitz egin eta injustiziak borrokatzen zituenarentzat; hark bere lagunekin has eta goza zezan.\nZiri okerrari, gerra. Hitz erdien erreinuan bada, haserrea tarteko, gezurtien aurka hasi dira herritarrak. Gezur-ontzi horien denen aurrean, plazetan bildu dira ernegatutakoak. Kanpinak hartuta, udaletxe aurrean, teatro handiaren parean, eta elizaren babespean ezarri dituzte sumindutakoek egoteko lekuak.\nBatzarrak egin dituzte. Komisioak eratu. Debekuak saihestu. Jario faltsuak epaitu. Amarru handiak, galantak, biribilak, hutsak… den-denak eztabaidatu eta surtara kondenatu dituzte.\nGezurra dariola dabilen jendea kritikatu dute. Jukutria gaiztoko lagunak biluztu dituzte. Iruzur-harrobiak hobiratu dituzte. Politikari profesionalak larrutu dituzte. Sasipolitikariak lumatu. Lepo-ezkatak erauzi dizkiete boteretsuen beretterrei eta akolitoei.\nEta egia berria definitzen ahalegindu dira. Arrazoiaren arabera ezin uka daitezkeen esaldiak entzun dira han eta hemen. Egia handiak, garbiak, hutsak eta biribilak ibili dira denen ahotan.\nMaiatz ilunaren ostean, bagil argia etorri da; eta denek amestu dute ogi ugaria.\nZurikeriari, gudu. Hitz erdien erreinuan, langabeziarekin amaitzea agindu dute batzuek. Denei askatasuna ematea beste batzuek. Justuki lan egitea inork.\nDirenak eta ez direnak ezkondu dira. Apartatu, bazirenak. Itxuraldatu, gorriak. Mozorrotu, urdinak. Biluztu, berdeak. Gorrek musika jo, itsuek pintatu. Hura bai udaberri koloretsua, denen artean antolatu dutena.\nHautestontziak hartu dituzte herritar batzuek gezurraren salaketa egiteko, egiari zor zaiona azaleratzeko, justiziaren alde borroka egiteko, langabeziarekin amaitzeko. Joan dira, joan, botoa ematera herritarrak. Paper ezin zuriagoetan bildu dituzte beren ametsak. Laranja kolore bizikoekin egin dituzte begitazioentzako kutxa gotorrak. Berdeekin, irudipenezko altxorrak.\nZenbatu dira bozak ondoren. Azaoetan lotu dira batzuen ametsak. Begitazio-bala ederrak jarri dituzte mahaietan. Eta, ondorioak aldarrikatu dira. Telebistak esan ditu. Irratiak errepikatu. Egunkariak zutabetan erakutsi… Ongi mozkortu dira irabazleak, eta gaizki horditu galtzaileak.\nElkarri begiratu diete boto-emaileek. Elkarri, plazetan bildutakoek. Elkarri, haserretutako batzuek eta besteek. Gora ere, inork.\nMegafonoa hartu du batek, eta oihukatu die ortzietako hodeiei:\n– Bagileko hori… eta pernila zer?\n– Hemen da, arasan gordeta; baina giltza ezkutatu didate.


2019ko otsailaren 22a, ostirala | Ordua Euskal Herrian 22:08:34\nGure helbururako Adunako plaza abiagune egokia izan arren, Andoaingo kaleetatik abiatu gara Belkoainen atzealdean galdurik dauden Atxulondoko hondakinen bila (50 m). Txistokiko pasealekutik aurrera izen bereko zubitik zeharkatu dugu Oria ibaia, jarraian N-1 errepide azpitik igaro eta Bazkardo baserria igarota ezkerrera jotzeko. Hormigoizko bidean gora ezkerrean utzi dugu Sorabilla auzoa eta bertara daraman bidea. San Migel eta Goiko Etxeberri baserrietara iritsi baino metro batzuk lehenago, berriz, ezkerrera abiatzen den lasterbidetik jo dugu, pinudi eta zelai bana igarota, atzera hormigoizko bidera itzultzeko. Ezkerrera karobia dagoela dio zutoin adierazleak. Metro batzuk aurrerago, hormigoizko bidean gora bihurgunean topatutako zutoinak, Belkoainera igotzeko ezkerrera agindu digu eta hala egin guk, Erramueta baserrira lehenik eta Garateraino igotzen den hormigoizko bidea utziz.\nMareako lepotik Belkoainera\nPista maldatsuan gora Elordi izeneko parajera heldu gara, hartxintxarrezko pista zabalagoarekin bat egiteko (265 m). Bertatik gora, eskuinera joz, igoera samurrean eta ibilbide laburretako arrastoak bidelagun, Mareako lepora heldu gara (405 m). Bidegurutze honetan bost bide elkartzen direnez, zutoin adierazleek azaltzen dute bakoitzetik nora goazen. Atxulondora joateko aurrez aurre dugunetik jo beharra badugu ere, hau da, Ernio edo Zarate bezala adierazita dagoenetik, gu eskuinekotik gora abiatu gara, Belkoaineko tontorrera azkarrago igotzearren.\nBizkarrean gora berehala heldu gara tontorreko gurutze erraldoiaren albora (484 m). Hori bai, azken malda gogorxeagoa gainditu behar izan dugu. Bai gurutzea, ikurrina eta guzti, bai buzoia bertan egon arren, gandorra jarraituz ekialderago dago Belkoaineko gunerik garaiena (489 m), eta han paratuta dago hain zuzen erpin geodesikoa. Alabaina, zuhaiztia dela eta ikuspegia lehenengoan baino murritzagoa da. Izan ere, Oria ibaiaren erdi arroa, hau da, Buruntzatik Loatzo eta Uzturrerainokoa, primeran ikus daiteke talaia honetatik.\nMareako lepora itzulita, hasieran mendebaldera abiatzen den bidetik jo dugu, iparraldera biratu eta Mareakogaina edo Txingorrigain (426 m) bezala ezagutzen den muinotik igaro eta malda beherari ekiteko. Pista batekin egin dugu topo eta berau jarraituz, Arizkurutzeta eta Zaratera daraman zidorra ezkerrean utzi, Gelitako gaina (397 m) gainditu eta malda beherari ekin ondoren Itzumitz baserri aurrera jaitsi gara (300 m). Zizurkilgo lurretan gaude, eta hala daude beherago dagoen Sarobetxueta baserriaren aurriak eta Atxulondoko burdinola ere. Bere garaian hustutako baserria da Itzumitz, egun eroria. Azken urteetan kaleko jendeak erosi eta kontu eginda mantentzen da, nahiz eta bertan bizi ez. Ataka parea gainditu behar izan dugu baserri aurrera iritsi ahal izateko eta beste bat eraikuntza berriaren eskuinetik beherantz abiatzen den bidetik jarraitzeko.\nSagarrondoz betetako zelaietatik pinudira igaro gara eta pistan behera segi. Bihurgune zenbait eman eta ezkerrerako joera hartu duenean, eskuinerantz abiatzen den bide estuagotik jo dugu, beti ere beherantz. Ezkerreko bidetik joz gero, aurri dagoen Sarobetxueta baserrira eta ondoko kare-labera ere helduko ginateke. Gure bidean bada, ataka parera iritsi, pinuditik irten eta Abalozko sakaneko ikuspegi ederrak ikusi ahal izan ditugu. Ezkerrean, sakonean, Asta erreka dugula, bide zaharraren trazak dituenetik behera Atxulondoko hondakinekin egin dugu topo, nahiz eta hondakinak azken unera arte ikusi ez, landaretza joriko inguruan, ezkutaturik, inguru hezearekin bat eginik baitaude (160 metro).\nOlagizonen etxea zena topatu dugu lehenik eta atzealdean, metro batzuk harantzago 18x12 metroko oinarria duen burdinola. Ingurua tentuz aztertu ondoren, Asta nahiz Atxulondo erreketan zeuden presa eta zenbait ubideren aztarnak antzeman ahal izan ditugu. Bi errekek bat egin ondorengo Abaloz errekan behera jarraitzen ere ahalegindu gara, baina gune batetik aurrera igaro ezina da bidea. Errekan behera Lasarteko Mitxelin lantegiak duen presa eta ur hartzera irits gaitezke eta aurrera jarraituz gero, N-1 errepide eta Oria ibaira, Abalozko zentral elektrikoaren parera.\nTarzanduta Garate baserrira\nArgazki eta datu nahikoa jaso ondoren, zoko umel honetatik goranzko bidea hartu dugu. Etorritako bide beretik igo beharrean, ordea, ahal moduan, errekak gaurkoan ur emari handia duenez botak erantzi eta hanka hutsik, Atxulondo erreka gurutzatu eta Garate baserrira bidean abiatu gara. Ezkerrera doan pista zahar eta gutxi erabiliari kasu egin gabe, une batez arrasto hori batzuk jarraitu ditugu eta hauek, Itzumitz baserrian amaitzeko, berriro erreka gurutzatzera doazenean, goranzko bidea hartu eta pistaraino igo gara, zatarra eta putzuz betea. Garate baserri dotore berrituan amaitu dugu (350 m).\nPagarte baserrira doan hormigoizko bidera irtenda, Andoainera jaisteari ekin diogu. Baina jaitsi aurretik Erdoizta baserrirako bidetik Telegrafoko gainera hurbildu gara, bertan aurkitzen den telegrafo aparatuarentzako dorrea zena bisitatu eta ikuspegi ederreko gaina ezagutu asmoz.\nAndoainera jaisteko Erdoizta baserrira itzuli gara lehenik. Bertatik, horizontalean jarraitu dugu gertuko zelai batera irteteko. Handik behera bide zahar batekin egin dugu topo eta hark, erreka zoko bat gurutzatu ostean, lepo batera igo gaitu. Borda jatetxea zenaren gainetik, Andoaindik gora datorren bidearekin batu gaitu. Arrasto eta zenbait geziz adierazia dago, lekuz kanpo dagoen mendiko txalet zeharo itsusi baten parean. Bidean behera laster iritsi gara hasierako urratsak eman ditugun Bazkardo baserri aurrera eta Andoaingo kaleetara.\nAtxulondo, 20 olagizoneko burdinola\nAtxulondoko burdinola, burdin minerala urtu eta lantzeko ola edo lantokia, Abalozko sakanaren goi partean kokatuta zegoen, Asta eta Atxulondoko errekek bat egiten zuten gunean. Gipuzkoan sortu zen lehenengotako industria izateaz gain, burdinola honen garrantzia handia izan zen, "Real Ferreria" deitua izan baitzen eta garai oparoenean 25 bat olagizonek egin omen baitzuten bertan lan.\nXV. mendea zen Gaztelako Enrique erregeak Zizurkilgo lurretan lehen burdinola eraikitzeko agindua eman zuenean. Dakigunez burdinolaren eskubideak bere lagun Garcia de Arevalo jaunari eman zizkion. Gerora, 1497ko dokumentu batean ageri denez, Juan de AbendaÃ±o deituriko batek hartu zituen burdinola honen eta inguruko beste batenaren eskubideak. 1573an Zizurkilgo alkateak Martin Perez de Luzuriagari eman zion Atxulondo errekan ubide eta presa berri bat eraikitzeko ardura. Ez dago idatzizko erreferentzia gehiagorik 1735. urtera arte, zenbait lan egiten da orduan antepara edo botana deitutako zatian Francisco de Izagirre jaunaren ardurapean. 1756an Zizurkilgo herriak errentan emango dio burdinola Gabriel de Ameztoiri, zeinak 1758an Zizurkilgo herria auzitan jarriko duen, presa egoera txarrean baitzegoen eta ur asko galtzen omen zuelako. Orduan agindu zuten zulatua zegoen presa berreraikitzea eta oinarrietaraino desegin eta karez estalitako horma berregitea.\n1625ean Lope de Isastik jasotzen duenez, garai hartan Gipuzkoan gutxi gora behera 80 ziren burdinola nagusiak eta 38 txikiak, urteko 120.000 kintaleko produkzioarekin. Juan Garmendia LarraÃ±agak De etnografÃa Vasca liburuan dioenez, 1752an 73 ziren Gipuzkoan zeuden burdinolak. Bi Zizurkilen zeuden eta hauetako bat Atxulondo dugu. Honela agertzen da agirian: "Zizurquil: Ay una llamada Asulondo labra seincientos quintales, su ferrÃ³n Agustin de Goicoechea".\nBurdinola hauen ondoren etorriko zen industria txikiagoa, errementeriak, burdinazko tresnak landuko zituztenak: laborantzarako tresnak, laiak, puntak, ferrak, eta abar. XIX. mendean industria garapena medio, Bilboko Boluetan Euskal Herriko lehen labe garaia eraiki zenean, burdinolaren akabera iritsi zen.


Ezker Iraultzailea - Pandemiaren bigarren olatuak kapitalismoaren hondamendia erakusten du. Langileon bizitzak garrantzitsuak dira!\nBorrokak bateratu greba orokor batekin!\nMundu mailan pandemiak 50 milioi kutsatu eta 1,2 milioi hildako utzi dituenean, Estatu espainiarra da heriotza tasa handiena duena “garatutzat” hartzen diren herrialdeetan: milioi bat kutsatu, 60 mila hildakotik gora eta hedapen datuak egunero %2 igotzen ari dira. Hego Euskal Herria da hain zuzen ere pandemiaren gune gorrietako bat. Hemen positibo tasa azaro hasieran %10a baino altuagoa da, eta heriotza intzidentzia estatu mailako bataz bestekoaren goitik dago eta ZIUak berriro apirilean zeuden kopuruetan betetzen ari dira.\nBistakoa da gobernu zentralaren zein EAEko eta Nafarroako gobernuen neurri eta politikek porrot egin dutela. Arrazoia oso konkretua da eta osasungintzako, hezkuntzako, zerbitzu sozialetako langileek, pentsionistek, etab. oso argi salatu dute zein den egin dituzten manifestazio eta grebetan: ukatzen jarraitzen dute osasun sistema publikoak blindatzeko behar dituen milaka milioi euroak, ez dute hezkuntza publikoa erreskatatzen eta geletako ratioak murrizten, erresidentzien eta beste hainbat zerbitzuren pribatizazioarekin negozio egiten jarraitzen dute.\nAlarma egoera: eskubide demokratikoak gogor mugaturik… baina lanera joan behar da kosta ahala kosta\nSanchezen Gobernuak ez dio erresistentziarik jartzen kapitalisten ofentsibari eta Urkullu presio horren puntan kokatzen da. Eragotzi zitekeen egoera honen aurrean duten ardura ezkutatzeko, etengabeko albiste jarioa dago jendearen arduragabekeriaz hitz egiten, botiloiak, festa ilegalak, gazte zoroak… Kontua zarata ateratzea da, Covid-19aren aurrerakadaren benetako motiboak estaltzeko.\nKanpaina lotsagarri honen ondoan behin eta berriz errepikatzen digute denok batera egon behar dugula. Baina langileok biktimak jartzen ditugun bitartean, kapitalistak poltsikoak betetzen ari dira. Martxotik 23 plutokrata handienek %16 handitu dituzte euren aberastasunak. Zerrenda honen buru diren Amancio Ortega, Juan Roig, Ana Patricia Botín edo Florentino Pérezek txaloka hartzen dituzte Gobernuaren hitzak batasun nazionalera dei egiten duenean eta euren agenda inposatzen dute: uda aurretik deskonfinamendua azkartu irabazi ekonomikoak babesteko, 100.000 milioi oparitu euren enpresei, Aldi Baterako Erregulazio Espedienteak aukeran euro bat bera ere ez jartzeko….\nSanchez eta Urkulluk enpresarien argumentu berberak errepikatzen dituzte, ekonomia geratzea sekulako hondamendia izango litzakeela esanez. Baina, egia al da? Ezin al daiteke gelditu oinarrizkoa ez den jardun ekonomikoa horrek kaleratzeak, soldata murrizketak eta langileen eskubideen aurkako erasoak ekarri gabe? Noski posible dela. 2018an enpresariek inoizko irabazi handienak izan zituzten: 500.000 milioi euro. 2019an 450.000 milioi. 40.000 milioik ihes egiten dute urtero zergak ordaintzetik. Baliabide horiek krisi ekonomiko eta sanitarioari gehiengoaren mesedetan aurre egitea baimenduko lukete: funtsezkoa ez den jarduera oro gelditu soldataren 100% jasotzen dela bermatuz -ez diru publikoarekin finantzatuz, patronalen irabaziekin baizik-, benetan galarazi kaleratzeak eta neurri gehigarriak aplikatu lerro horietan. Hori bai litzatekeela ezkutu sozial bat!\nEnpresariek enpresak ixtearekin mehatxatzen dutela? Orduan, PSOE-UP Gobernuak horiek nazionalizatu beharko lituzke indemnizaziorik gabe eta langileen kontrolpean jarri, behar sozialak asetzeko ekoizpena bultzatuz. Ez al litzake egoera aldatuko enpresariei oparitu zaizkien 100.000 milioiak osasungintzan eta hezkuntzan inbertituko balira? Edo langabeentzat 1.200 euroko diru sarrera bermatuz saihesten diren zergen diruarekin?\nPSOE-UP Gobernua enpresarien aurrean makurtzen den bitartean, 2021ko maiatzera arteko alarma egoera onartu du Autonomi Erkidegoen esku utziz dena. EAJ-PSEren Eusko Jaurlaritzak hori patronalaren ofentsibaren buruan kokatzeko baliatu du, are gehiago mugatuz eskubide demokratikoak: sei pertsonatik gorako bilerak debekatuz, etxeratze agindua inposatuz, modu arbitrarioan mugatuz manifestazio eskubidea eta Mozal legea indartuz.\nEusko Jaurlaritzak eta patronalak prestaturiko industria krisia\nAurtengo udaberritik, Euskal Herrian eta Estatu mailan, krisi ekonomikoaren ondorioak benetan suntsigarriak izaten ari dira langile klasearentzat. Enpresa itxierak, deslokalizazioak, plantilla murrizketak, kaleratzeak… zuzenean bidaltzen dituzte dozenaka milaka langile hilero langabeziaren errenkadara, eta lanpostua mantentzen dutenek Aldi Baterako Enplegu Erregulazioa eta etengabeko mehatxua jasaten dute.\nEAEn pandemia hasi zenetik gutxienez 34.000 enplegu suntsitu dira eta urtea amaitu aurretik kopurua bikoiztu egingo dela aurreikusten da. Ekainerako 21.600 ebentual kaleratu zituzten. Nafarroan, aurreko urteko urriarekin alderatuz, langabezia %22,1 igo da, eta pentsatzekoa da datu hauek okerrera egingo dutela.\nMetaleko patronalak mehatxua bota zuen: kaleratzeak egongo dira hirutik enpresa batean gutxienez. Eta EHko enpresa handiak ez dira motz geratu enplegu suntsiketan. Siemens Gamesak Agoizko lantegia itxi du (258 langile), Trenasak Castejongo fabrika ixtearekin mehatxu egiten du (110 langile), ITP aereok langileen %15 kaleratzea iragarri du, Aernnovak %20, Alestisek 585 kaleratze Estatu guztian, Tubacexek langileen %20 kaleratzea eta Iberdrolak %15 iragarri dute, Gestamp multinazionalak GTS eta Matriceria Deusto itxi nahi ditu Zamudion (230 langile kalera), Sidenor… zerrendak jarraitu egiten du eta lanpostuen suntsiketaren eraginak biderkatu egiten dira enpresa hornitzaileetan, azpikontratetan eta beste sektoreetan.\nUrteetan irabazi milioidunak izan ondoren, enpresari horiek kaleratu, lantegiak itxi eta enplegua suntsitu dezakete lasai asko, eskualde eta probintzia osoen etorkizuna hipotekatuz. Eta hori egiteko lan erreformen laguntza paregabea dute eta baita joan den hamarkadan lanpostuak etengabe prekarizatzeko erabili dituzten mekanismoena; Aldi Baterako Lan Enpresak, azpikontratazio kateak, “externalizazioa”…. estrategikoak izan dira langile belaunaldi berriaren eskubideak suntsitzeko.\nHala ere, industria birmoldaketa eta enplegu suntsiketa ez dira pandemiarekin etorri diren nobedadeak. Azken hamarkadan euskal industriak 60 mila langile galdu ditu eta BPGan duen pisuaren ia %5a. Aurtengo urtarrilean industria ekoizpen indizea aurrekoarekin alderatuz %2,5 erori zen. Aterraldirik gabeko euri fina izan da, eta ekonomia kapitalistaren krisiak ekaitza lehertu du. Krisi hori ordea, jada iragarrita eta prestatuta zegoen martxoko konfinamenduaren aurretik.\nLaugarren industria iraultzaren eufemismoa aipatzen badute ere, patronalaren eta (EAEren kasuan) Eusko Jaurlaritzaren artean planifikatu eta antolatutako industria birmoldaketa baten aurrean gaude. Langabezia, pobrezia eta prekaritatea zabaltzearen kontura aurrera eramateko prest dauden talka plana da. Eusko Jaurlaritzak milioika euro oparitu dizkie enpresa horiei diru laguntzetan. Gestamp bezalako multinazionalek ekainean 8 milioi jaso zituen -iraganean milioi askoz gehiagoren opari zerrenda izanda-. Orain lantegiak itxi, ekoizpena deslokalizatu eta langileak kaleratzen ari dira, administrazioaren oniritziarekin.\nHorren aurrean, Arantxa Tapiaren (EAJ) leloak honakoak dira: alde batetik elkarrizketa eta akordio sozialera dei egitea egoera larria delako, eta bestetik langileei soldatak jaisteko eskatzea lanpostuak mantentzeko. Klase agintariaren berezko zinismoa erabiliz, euskal eskuinaren helburua langile klasea etsipenera eramatea da, erasoak onar ditzan. Bitartean patronalarekin eskuz esku lan egiten ari da itxiera horien ondorioz kaleko borroka ez dadin zabaldu eta maila handiagoan garatu. Estrategia banan bana erasotzea da, modu mailakatuan, eta horrela plantillak elkartzea eragoztea, langile klasearen osotasuna ez dadin borrokara animatu.\nBorrokak elkartu behar dira greba orokor batean\nBorroka sindikalak gorakada ikusgarria izan zuen iaz Euskal Herrian. 2019an grebengatik galdu ziren lanegunak lau aldiz biderkatu ziren 2018arekin alderatuta, 400.000ra iritsiz. 20 urtetako greba jarduera handiena izan zen eta 100.000 langilerentzako hitzarmenak sinatu ziren. Langile borrokaren gorakada hau, mobilizazio sozial erraldoiekin batera eman zen -pentsionistak, greba feministak, gazteriaren borroka errepresioaren aurka, Altsasuko muntaia polizialaren aurka, klima aldaketaren aurka…- Hori izan zen urtarrilaren 30eko greba orokorra bultzatu zuena, arrakasta itzela emanez greba egunari.\nOsasun krisiak eta enpresarien mehatxuak joaera hori moztu zuten behin behinean. Osasuna babesteko eta era berean enplegua mantentzeko borrokatu beharrak, instituzioen axolagabekeria eta buruzagitza sindikalen perspektiba faltara elkarturik, “shock” esanguratsua izan ziren langile klasearentzat. Baina hain zuzen ere egoeraren larritasunak, Urkulluren Jaurlaritzaren pribatizazio eta murrizketa politekin batera, haserre soziala biderkatu dute eta langile klasea kaleetara bultzatu dute, zailtasunak zailtasun.\nIrailean, urrian eta azaroan kalera atera dira manifestazio eta grebak eginez hezkuntza komunitatea, osasungintza, bi zerbitzuetako azpikontratak, etxez etxeko laguntza, erresidentziak, eskuhartze sozialeko bitartekoak eta noski, geratu ez den pentsionisten borroka besteak beste.\nGainera, greba eta manifestazioak egin dituzte erasopean dauden enpresa guztiak -gorago aipatu direnak-, gehi Bilboko estibaren greba esaterako. Mobilizazio guztiak egon dira poliziaren jazarpen jarraia jasaten eta COVIDaren aitzakian hartutako neurriak erabili dira horretarako.\nBaina azpimarratu beharra dago itxieren eta industriako kaleratzeen aurrean, joera plantilla bakoitza banandurik mobilizatzea izan dela (Gasteizen sektore aeronautikoaren manifestazio bat salbu). Bistakoa da horrek indar ikaragarria kentzen diola langile klaseari eta gainditu beharreko mugatze artifizial bat dela, antolakuntzak inposatua. Borrokak sektore berdinetara loturik egoteaz gain -aeronautika, automozioa, etab.- oinarrian jokoan dagoena langile klasearen lanpostuak eta etorkizuna defendatzea da.\nArgi dago bide bakarra langile klasearen kaleko borroka dela. Egoera larria bada, are sendoagoa izan behar du borroka horrek. Horregatik, beharrezkoa da borrokak koordinatzea eta kaleko mugimendu sozial guztiarekin bateratzea, grebak sektoreetara zabaltzetik hasiz eta greba orokorraren bideari berriro helduz.\nEzinbestekoa da lanpostu guztiak, zerbitzu publikoak eta gure eskubideak defendatzeko borroka gizartea eraldatzeko borrokarekin lotzea, argi planteatuz enpresen nazionalizazioa langile kontrolpean, eta hori mobilizazio agenda irmoenaren baitan eginez. Hemen, ELA eta LABek osatzen duten gehiengo sindikalaren ardura erabakigarria da. Hori da itun eta traizioen sindikalismoaren aurrean benetako alternatiba defendatzeko modu bakarra. Eta hori da Ezker Abertzalea eta EH Bildu gidatu behar duen politika ere, sozialdemokrazia egiten ari denaren aurrean benetako alternatiba bat planteatzeko bide bakarra baita.\nBenetako ezkerreko politika defendatuko duen alternatiba iraultzaile bat behar dugu krisia kapitalistek ordain dezaten eta ez langile klaseak. Alternatiba hori da hondamenditik salba gaitzakeen bakarra. Elkartu zaitez Ezker Iraultzailera horren alde borrokatzeko.


Negozio-plana archivos - Fundación Gaztenpresa\nGerra Zibilean Fontechan izan zen gerrillari italiar batek eman zion hasiera istorio honi. Amaiera, berriz, XXI. mendean Araban egindako vodkak eman dio. Nola liteke? José Luís Navarro eta Eduardo Martínez de Murguía ekintzaile handien gogo, ardura eta lanari esker. – Gaztenpresa bloga: Artisau erako patata-vodka. Horrela esanda, eta gaiari buruz deus ez dakitenentzat, Euskal […]\nAutoz betetako zelaigune bat, pantaila erraldoi baten aurrean. Zinema aire zabalean. Grease edo beste film amerikarren bat gogoraraziko dizu beharbada. Egia esan, agerleku hori astero errepikatzen da Getxon, udalerriko bi gazteren ahaleginari eta adoreari esker: Fernando Soigne eta Jaime Castaños. Honako hau da Getxoko auto-zinemaren historia. Gaztenpresa Bloga: Nola bururatu zitzaizuen auto-zinema bat egitea? […]\nEkainaren 2, 3, 4 eta 5ean bussines plana egiten ikasteko ikastaroa eskainiko da, Cebek-ek diruz lagundutakoa, 16:00etatik 20:00etara Beren enpresa-negozioa abian jartzeko asmoa dutenei bideratuta dago doako ikastaroa, eta Bilbon eskainiko da, Gaztenpresaren bulegoetan, Uhagon kaleko 12an, 1. solairuan. Ekintzaileentzako doako ikastaroaren helburua da partaideek ezagutza eta gaitasun nahikoa eskura dezatela negozio-ideia aztertzeko, enpresa-plana egiteko […]


Urumeatik Bidasoara | Kirola | Berria\nEpaibide izena du ibilbide honek: batetik, mendilerro ugari gurutzatzen baititu bere itzuli osoan; eta, bestetik, lur hauetako biztanleek etxerako egurra mozten baitute, epaitza eginez.\nTxingudiko badiaren ikuspegia, Txurrumurrutik. MIKEL ARRIZABALAGA Tamaina handiagoan ikusi\nGR-121a Gipuzkoa osoari bira ematen dion ibilbide luzea da, eta hainbat etapatan banaturik dago. Etapa horietako bik (Epaipide ibilbideak), Aiako Harria parke naturala zeharkatzen dute. Lehen etapa Ugaldetxo eta Aritxulegiko tunelaren artean zabaltzen da, eta bigarrena, berriz, Behobiaraino. Epai hitzak esanahi desberdinak ditu eta horien artean mendilerroa eta mozketa. Ibilbide luze honek hortik hartzen du Epaibide izena: batetik, mendilerro ugari gurutzatzen dituelako bere itzuli osoan, eta, bestetik, lur hauetako biztanleek etxerako egurra mozten dutelako, epaitza eginez alegia. Ibilbide honetan, bi etapa horiek lotuko ditugu, eta bidetik at aurkituko ditugun mendi ezagunetako tontorretara igoko gara.\nHernaniko Ugaldetxo auzoan dagoen Urumea ibaiaren ondoan etapa honi hasiera eman, eta, berehala, maldan gora jarriko gara. Lizarregiko zabalera iristean, Urdaburuko magalean zehar hedatzen bide zabaletik Pagosardeko atsedenguneraino heldu, eta, Urdaburuko tontorrera igo ondoren, atzera egin, eta bide zabalak Malbazarreko bidegurutzeraino eramango gaitu. Gertu dugun Aldurako tontorra izango da gure hurrengo helburua, eta, han dagoen erpin geodesikora igo eta gero, bide balizatura itzuli eta altuera galtzen hasiko gara. Aiako Harriko parajeetan murgildurik, Zariako tontorrera igoko gara, eta, gero, Kausoroko lepotik Munagirrekora iritsi. Gertu dagoen Bianditzeko lepora jaitsiko gara, eta, hortik Hirumugarrieta edo Harritxulangañako parajeetara. Gertu ikusiko dugun Bianditzeko gailurrera igoko gara, eta, berriro bidera itzulita, Nafarroako eta Gipuzkoako lurrak mugatzen duen hesiaren paraleloan Errengako lepora jaitsiko gara, eta gertu dagoen estazio megalitikoa bisitatzeko parada izango dugu. Izen bereko tontorretik pasatu, eta azken zatia maldan behera beteko dugu Aritxulegiko tunelera helduko gara.\nAritxulegiko tunelaren gainetik abiatu, eta Aiako Harriko tontor nagusiak biltzen dituen mendigunearen magaletik hedatzen den xendan barna egingo dugu aurrera, baina mendigunearen magaletik joan beharrean, bide nagusia utzi eta zuzenean igotzen jarraituko dugu. Gure aurrean, alertzeen basoaren gainetik, orain arte ezkutaturik egon den granitozko mendigunea agertuko zaigu. Alanbrezko hesiaren paraleloan doan bide nabarmenak Erroilbideren horma bertikalera gerturatuko gaitu. Laster, Arrisoro izeneko lepora iritsi, eta beherantz zuzentzen den xenda hartuko dugu. Poliki igotzen hasiko gara, baina, oraingoan, inguruaren itxura aldatu egingo da erabat; orain arte, bidezidor markatuak eta malda leunak izan ditugu lagun; hemendik aitzina, berriz, xenda haitzen artean galtzen da, eta parajeak deskubrituz egingo dugu aurrera. Malda gogortu egingo da, eta tontorreraino egin beharreko bidea kontu handiagorekin egin beharko dugu, lurra bustirik dagoenean batik bat. Tontorrera heltzean, Erlaitz kirol elkarteak jarritako buzoia eta ikuspegi zabala.\nGandorretik aurrera egingo dugu belarretan marrazten den xendatik, baina berehala lehen oztopoarekin egingo dugu topo: Lizarretako gaina, gure eskuez baliatzea eskatzen duen bost metroko harresia (I goi.). Lehen zailtasuna gainditu, eta Txurrumurruren oinera jaitsiko gara segidan, ibilbidearen zatirik delikatu eta arriskutsuenera, hain zuzen ere. Hogei metroko desnibela duen igarobide bertikal eta airetiko hori gainditzeko (II goi.), uztaiez eta haitzean tailatutako zuloez baliatu beharra dago; beraz, eskarmentua eta lasaitasuna behar dira. Lehen zati hori pasatu eta gero, tximinia bat izango dugu hurrengo erronka, eta eskuez baliatuz erraz igoko gara tontorrera. Zeharkaldia osatzeko, azken tontorrera igotzea faltako zaigu, Txingudiko badiaren talaia paregabea den Irumugarrietara. Tontor horretatik beherako bidea hartu, Putzuetako gaina eta Muganix tontorrak atzean utzi, eta Elurretxe aldera jaisten hasiko gara.\nLepora iritsi aurretik, bide balizatuak Aireko Palazioa esaten dieten aurrien ondora eramango gaitu, garai batean meategietako bulegoak eta meatzarientzako ostatu izan ziren edifizioen aztarnak. Hortik aurrera, bide leuna eta gertu ikusiko ditugu Erlaitzeko tontorra eta Pagogaña muinoa. Bide balizatuak San Martzial ermitaraino eramango gaitu, eta handik Behobiara jaitsiko gara, Bidasoa ibaiaren ondora.


BIME PRO VID & SOUND jaio da: musika sektorean espezializatutako ikus-entzunezko bilera, bideoklipak protagonista gisa. | BIME PRO\nBIME PRO VID & SOUND jaio da: musika sektorean espezializatutako ikus-entzunezko bilera, bideoklipak protagonista gisa.\nBIME PROn lehen aldiz, VID & SOUND ospatuko da: Ikus-entzunezko sektoreko profesionalek eztabaidatu, esploratu eta sektorearen azken joerak erakutsiko dituzte. Lehen edizio honetako helburu nagusietako bat bideoklipeko zuzendaritza ekosistema bat sortzea izango da, enplegu eta talentu berriak biltzeko.\nBIME PRO VID & SOUNDen industriaren profesional handiak izango ditugu, horien artean, Jaume De Laiguana artista katalana, mundu osoko artisten ohiko kolaboratzailea, hala nola, Shakira eta Alejandro Sanz.\nNYSU izango da baita ere, bideo-klipak zuzendu dituena, hala nola Love of Lesbian, Bastille edo New Order bezalako artista handientzat.\nLeif Podhajsky etorriko da, australiarraren diseinatzaile grafiko eta artista, hala nola, Tame Impala, Bonobo, Foals eta Kylie Minogue bezalako artistekin lan egin zuen, besteak beste, Malid Ingrid Johansson bideoklipen zuzendari talentu eta sariarekin.\nBIME PRO VID & SOUND talentu berriekin konprometituta dago, eta VID + SOUND International Challenge sortu du, bideoklipa sortu duten musika talde eta zuzendariei ahotsa eta proiekzioa eman nahi dien plataforma. Ikus-entzunezko profesionalen lan ona aitortu eta saritzeko ekimena.\nEkitaldiaren esparruan, sorkuntza-prozesuetan berrikuntzarako gaitasuna duten sektoreko hainbat profesionalen aurkezpenak izango dira, adibidez, Mueveloreina.\nAntolatzaileak: BIME PRO eta Eiken Basque Audiovisual & Digital Content. Kolaboratzaileak: Blackout, Mediattack y Caostica.


KEM-MOC taldeak Gernikako Bakearen Museora eraman du Bilboko Garellano erakusketan hartutako kaskoa\nAsteartea, 2012(e)ko abendua(r)en 11-(e)an 13:14etan\nGarellano Erregimentuaren omenez Basurtuko Udaltegian abenduaren 1etik 9ra egindako erakusketatik kasko militar bat hartu ondoren, Bilboko KEM-MOC talde antimilitaristak ekintza publiko batean aurkeztu du gaur kaskoa kaskulore bihurtuta Gernikako Bakearen Museoan. Astra kultura-sorkuntzarako fabrika eta armagintza-fabrika ohian egindako prentsaurreko baten ondoren eraman dute kaskoa bere kokapen berrira. Kulturaren arloko, Unibertsitateko eta Bizkaiko gizarte-mugimenduetako lagunak ere izan dituzte ondoan antimilitaristok. Ekintza honekin KEM-MOCek ejerzitoak eta gerrak salatu nahi izan ditu, zeren lizuna iruditzen zaie hainbat heriotza, suntsidura eta miseria eragin dutenei omenaldi bat egitea.\nGaur Gernikako prentsaurrekoan antimilitaristek esandakoaren arabera, “iraingarria da hainbeste gatazkatan parte hartu duten eta ehun-milaka hildako eragin dituzten militarrei omenaldiak egitea”, hain zuzen ere, Kubako eta Marokoko gatazkei egin diete erreferentzia, 200.000 eta 46.400 hildako guztizkoak izan zituztenean, hurrenez hurren.\nAntimilitaristek Gernika aukeratu dute herriaren historiagatik, ikurra delako, eta kaskua kaskulore bihurtuta eraman dute Bakearen Museora.\nAstran egin dute prentsaurrekoa, tokia eredugarri ikusten dutelako. Haien ustez, lehen armagintza-fabrika zenaren eraldaketa eredugarria da, eta egungo beste armagintza-fabrikek eta instalazio militarrek bestelako erabilerak izan beharko lituzkete, gizartearen mesederako, kulturaren mesederako, osasunaren mesederako, hezkuntzarenerako eta beste hainbat erabilera onuragarrietarako.\nAurkezpenean kulturaren arloko, Unibertsitateko eta Bizkaiko mugimendu sozialetako kideak izan dituzte lagun. Hala, Natxo de Felipe musikaria, UPV/EHUko irakasle Pedro Ibarra eta Ekologistak Martxan, Gernika Gogoratuz eta Ideasur taldeko kideak egon dira aurkezpenean haien ondoan.\nAntimilitaristek desobedientzia zibila eta ekintza zuzen ezbiolentoa aldarrikatu dute gizartea eraldatzeko tresna gisa, eta gizarte justuago bat eraikitzeko bide modura.\nAmaitzeko, desobedientziarako deia egin dute, eta beldurraren eta gerraren kultura baten aurka mugitzeko proposamena luzatu diote gizarteari.\nJoan den abenduaren 6ean, KEM-MOCek ekintza zuzen ezbiolento bat burutu zuen erakusketako ibilgailuetan kateatuta, “ningún ejército defiende la paz” eta “ejerzitoak apurtu” leloak aldarrikatuta.\nAldi berean, gerrate zibilaren garaiko kasko bat eraman zuten, “beste toki egokiago batean birkokatzeko”. Adierazi dutenez, “era horretako ekitaldiak erabili beharko lirateke gerraren gehiegikeriak gogorarazteko eta salatzeko, eta ez errejimenduaren beraren existentzia ospatzeko”.\nTalde antimilitaristako kideen esanetan, “osasunerako eta zerbitzu sozialetarako aurrekontuak % 14tik gora murriztu diren egoera honetan, hezkuntzari eta kulturari % 20tik gora kendu diotenean, eta tratu txarrak pairatu dituzten emakumezkoen babeserako baliabideak ia desagertu direnean, Defentsa Ministerioaren aurrekontuaren murrizketa ia hutsaren hurrengoa da, industria-ministerioaren bidez I+G militarrerako laguntzak ezkutatzen dira, eta 30 milioi eurotik gorako zorra metatu da jada armagintza-operazio erraldoiak finantzatzeko”.\nBilboko Talde Antimilitarista KEM-MOC-ek kasku militar bat desagertarazi du erakusketan (2012-12-6)\nBilboko talde antimilitarista KEM-MOC kateatu egin da Basurtuko Udaltegian\nKEM-MOCeko aktibista bati elkartasuna, ejerzitoaren aurkako ekintza ezbiolento bategatik epaitua


Japonia eta Jokoak\n% 100 Japonia\nApailatzearen / cambio de Imagen\nJaponia eta jokoak.\nSony, Nintendo, Capcom, Konami, Square Enix enpresa japoniar izenak duzula beti entzun dira. PlayStation 3 eta Wii, Mario edo Final Fantasy edo ez, japoniar honen atzean dira. Rol-jokoak jolasean eta plataforma kendu dugu bada, zer dira benetan gure Rising Sun lurrak anaiak?\nAsobuyo on, ohartu barietate jolasak eta kategoria. Eta ez da arrazoirik gabe! Azalpen batzuk eman behar dira ...\nKontuan izan, UFO gune diren zenbait arkupeetan Japoniako tipikoak dira. Esaterako, kalkulagailua maitasuna schoolgirls bereziki gozatzeko.\nSlot Milioiaren eta makina nahasten diren pachinko jokoak gain. Jokoa da addictive pertsona batzuek igarotzen dute egun eta beren ekonomien batez ere.\nEra berean, arkupeetan hauek sartzen dira: Ddr Terminaletan (aka Dance Dance Revolution) diren gure erritmoaren zentzua lehiatzerik J-Pop musika, simuladoreak baseball, auto lasterketak, eta abar.\nFar arkupeetan, otaku (manga zale) izan, bisuala eleberri da errudun plazer bat.\nMendebaldean, hala nola, ez dago oso hedatua. Bideo-joko eta liburu interaktibo artean, Europako jokalari profila ez dirudi oso berezia jokoak, hala nola esportazio erakartzeko. Europan bisualen eleberri ezagunen Ace Fiskala saila, non defentsa abokatua Phoenix Wright-juega bat izan arren litzateke.\nJaponian genero oso popular beste datazio-SIM da. Jokoak non duzu sexu parean lakrikunkeriatan dabiltzan eta, agian, denbora mugatu batean (3 year/100 egun / ...) gehiago. Seriea eta Tokimeki Love Plus dira Japoniako ordezkariek merezi.\nEuropan, Sakura Taisen seriea (T-RPG/Dating-sim) atera ezin Wii episode "Sakura Wars: So Long, My Love", 2010, ia bost urte Japonian oharra ondoren! Hori baino lehen,, Persona 3 eta 4 zuten datazio-SIM osagai txiki bat konformatu behar izan genuen.\nJaponiako dira beraien sormena eromenaren ezagutzen da, eta aitortu behar dugu batzuetan, ... jolas batzuk besterik ez dira ... bitxi. Baina dibertigarria.\n: Kategoria aleak batzuk (adibideak% 100 dauka.Japoniako Jello.,.Altzariak Catapult.,.Sumo Dandlers., Etab.)\nOro har Amaitzeko, Japoniako handiko jokalariak direla daiteke eta gauza txiki arreta gehiago ordaindu beharko dugu, ez dugu europarrak jolasteko. Zany jokoak potentziala gutxietsi behar duzu inoiz.\nKanpo loturak : Sudoku jokoak


Wikitokerren jardunaldiak – Otsailak 2019 – Wikitoki\nNola hasi dira wikitokerrak urtea 2022eko urtarrilean?\nZe egiten ari dira wikitokerrak? 2021eko abenduan.\nZer dabiltzate Wikitokiko egoiliarrak? 2021 azaroak\nWIKIRIKI 2021-2022 egonaldiak hautatu ditugu!\nPilula sortzailea Conexiones Improbablesekin Gatzagan\nLeintz Gatzaga, 2020ko otsailak 1, 10:00etan.\nPezestudio.org Conexiones improbables programaren baitan\nOtsailean hibridazio prozesua jarriko da abian Debagoiena eskualdean. Bertan, Landa-maila berriekin lotuta dauden erronkei helduko zaie. Kasu honetan, Gatzaga inguruaren garrantzia azpimarratuko da Leintz Gatzaga eta Aretxabaleta arteko bide abandonatua aktibatuz lekuko eragileekin bat. Jardunaldi hau diagnostiko bat egitera eta paradigma berriak elkarrekin lortzera egongo da bideratuta. Bidea ibiliko da eta sentsazioak zein aukerak mapatuko dira esku-hartzea elkarrekin diseinatzeko.\nMartxan da dagoeneko KoopFabrika Bilbo 2020 programa!\nBilbo. Izen-ematea otsailaren 7an amaituko da 23:59etan.\nHemen duzue lehen aldiz Bilbon egingo den KoopFabrika, Ekonomia Soziala eta Ekintzailetza Kooperatiboa sustatzen duen programa formatiboa!\nIdeia sozial bat baduzu edota ekimen kooperatibo bat martxan jarri baduzu, hau da zure lekua! Formakuntza honetan saio teoriko zein praktikoak izango dituzue ekonomia sozialean proiektu kooperatibo bat nola ekin jakiteko. Gainera, proiektu bakoitzak banakako jarraipena izan du tutore espezializatu batekin.\nEzagutu programa osoa hemen. 2020ko martxotik ekainainera izango da.\n2020ko otsailak 18 eta 19 Bartzelonako zenbait lekutan.\nKataluniako Arte Plastikoko eta Diseinuko Goi-Eskolak antolatutako kode irekiari buruzko jardunaldietan hartu dugu parte ColaBoraBoratik. Lankidetzako diseinuaren, besteekin egiten ikastearen, ikuspuntuak eta diziplinak gurutzatzearen, muga mentalak eta “pikortak” identifikatzearen, ELKAR-a errazten duten tresnak proposatzearen inguruan arituko gara. Diziplinarteko proiektuen taldearekin arituko gara, aurten literatura eta food design-a fusionatzean ardaztua. Gainera, mahai-inguru bat dinamizatuko dugu. Eta batez ere, besteekin esperientziak eta ikaskuntzak partekatuko ditugu: Isabel Campi, La Col, MAKEA Tu Vida, Open Systems edo Patrick Thomas.\nVisual Thinkingari buruzko hitzaldia Josune Urrutiarekin\n2020ko otsailak 27, 19:00etatik 21:00etara, Basozelai Gizarte Etxean.\nBasozelai, 11 (Basauri).\nGai honetan interesa daukaten pertsona guztei zuzendutako hitzaldia izanen, lehenik eta behin Visual Thinking edo pentsamendu bisualaren hastapenak ikusiko ditugu. Gero eta ezagunagoa den teknika hau testuinguruan jarri, eta bere mota desberdinak banan-banan aipatuz: graphic recording, bideratze edo laburpen grafikoa, sketching eta note-taking, mapa mentalak edo visual scribing bezala. Mota hauen arteko ezberditasun zein berezitasunak aipatu eta erreferente nazional eta internazionalak ezagutuz. Bukatzeko Visual Thinking arlo profesionalean tresna baliagarria izanez, bere erabilera batzuk erakutsiko ditugu.\nSarrera dohainik lekua bete arte.\nInformazio gehiago: basozelai@basauri.eus / Tel. 944666400\nLaburpen grafikoari buruzko ikastaroa Josune Urrutiarekin\n2020ko otsailak 29, 10:00etatik 14:00etara, Basozelai Gizarte Etxean.\nTailer honen lehenengo atalean teoria pixka bat landuko dugu Visual Thinkingaren mota ezberdinak erreferente interesgarrienak eta bere gakoak astertuz. Ikastaroaren bigarren zatian berriz, laburpen grafikoan bideratuta, lehen ikusitako gako eta tresnak ariketa errezekin gauzatuko ditugu. Bukatzeko teknika hau arlo profesionalean tresna baliagarria izanez, bere erabilera profesional batzuk erakutsiko ditugu.\nSarrera dohainik leku guztiak bete arte [ leku mugatuak ]\nInformazio gehiago eta izen ematea: basozelai@basauri.eus / Tel. 944666400\nDe la ciencia antigua a la búsqueda conjunta de la desconocida poesía de lo emocional\nAbenduan, Violeta Caballo gure ikertzaile-erraztaileak Paula Novo ikertzaile eta Scotland´s Rural Collegeko irakaslearekin batera parte hartu zuen Óscar Flores zuzendutako Radio Grazalemako El Paseo irratsaioan. Haiekin eboluzionatu diren ekosistemak eta bizimodu tradizionalak galtzeak sortzen duen minaz eta zientzian ere maila emozionalatik jarduteaz hitz egin zuten. Bestalde, arazo sozioekologiko konplexuetan balio-aniztasuna hartzearen garrantziaz eta jasangarritasunaren zientziak metodologia berriez, antzerkiaz edo partaidetzaz besteak beste, lantzera irekitzeaz hitz egin zuten.\nHiri Biotikoa – Trans Diseinua\nAzkuna Zentroa- Alhóndiga Bilbao, 2020ko urtarrilak 24.\nColaborabora eta Pezestudio.org\nUrtarrilak 24 Hiri Biotikoa eta Trans Diseinua izeneko topaketa egin zen, hiriaren eta diseinuaren inguruko ikerketa- eta ekintza-proiektua. Gure denboraren kontraesanez, aukerez, mugez, erresilientziaz eta ziurgabetasunez zeharkatutako ikerketa. Krisialdi soziopolitiko, kultural, ekonomiko eta ingurumenekoaz nabarmendutako denbora. Proposamen-bilaketa helburu-leku bat imajinatzeko, eraikitzeko eta habitatzeko, trantsizioan, gaur egun nagusi diren eta deskonposizioan dauden ereduetatik at (eta horietatik aurrera). Eman nahi izan genuen lehenengo pausoa izan zen imajinario kolektiboa eraikitzea zeri buruz hitz egiten dugun partekatzeko. Ibiltzeko, aztertzeko eta proposatzeko gonbidapena izan zen.\n← Egonaldiaren bigarren gutuna: talde-kontakizuna\nWikitokerren jardunaldiak – Martxoak 2020 →


bertsozko / bertsu\nbertsu1 (orobat beretsu g.er.) izond ia bera.\nEsaldi performatiboen [...] ezaugarrietako bat egitea adierazten duen esaldia eta egin nahia adierazten duena balio edo zentzu bera edo bertsua izatera etortzen direla. Iñaki Segurola «Gaur ere ez du hiltzeko eguraldirik egingo» - 153. orr.\nEgitura ordea, gutxi-gehiago beti bertsua du bertsoak. Andoni Egaña «Hogeita bina» - 177. orr.\nGauza bertsua Lorkan. Txillardegi «Putzu» - 252. orr.\nGauza bertsua gertatzen da Aaronen makilarekin. J.M. Olaizola "Txiliku" «101 gau» - 140. orr.\nBi argazkiek gai bertsua dute: giza irudi bat mugimenduan. Josu Zabaleta «Irudia» - Jacques Aumont - 159. orr.\nZurrumurru bera baitzuen autoaren motorrak, lurrin bertsua emakumeak eta antzeko orrazkera, eta musika bertsua ateratzen baitzen bafleetatik. Joxean Agirre «Romain zen bere izena» - 162. orr.\nHamar bat lagun bazen han eta iduritu zitzaidan denek itxura bertsua zutela. Janbattitt Dirassar «Bihotzeko mina» - 143. orr.\nIruñeko gimnasioko lan bertsua: monitore. Berria - Kirola 2004-04-15\nEtapa bakoitzak gutxi gorabehera denboraldi bertsua hartzen duelarik, eta horrela desintegrazioaldiak, osotasun gisa, prozesu uniforme baten itxura duela, kasu bakoitzean iraunaldi uniformearekin. Iñaki Mendiguren «Historiaren azterketa II» - A.J. Toynbee - 330. orr.\nTxapeldun Iberikoek traza bertsua dute. Berria - Kirola 2004-05-11\nIaz ere marka ahaleginik egin gabe amaitu zuen urtea arrazoi bertsuagatik, baina azken aukerak erre nahi izan ditu. Berria - Kirola 2004-04-06\nHizkuntza berdina, buruzagi berak, sineste bertsuak, jaidurak izaitez berdin eta ohidurak, gainera jakitate bakar baten iturria, zer altxagarria, zinez, euskaldun gizadiarentzat! Piarres Xarriton «De re publica edo politikaz» - 130. orr.\nZangoetan dagoen palanka-sistema bertsuak ematen die gizakiari eta beste animalia batzuei lasterka egiteko ahalmena. Irene Aldasoro «Giza gorputza lanean» - John Lenihan - 63. orr.\nIsiltasunean ere adierazten ahal dizkio batak bertzeari bere penak, pena horiek bertsuak badira. Eneko Bidegain «Anbroxio» - 67. orr.\nHezkuntza Ministerioak Fundazio erlijiosoen eskolak bereganatu zituenean, bai bera bai bera bezala goi mailako titulurik ez zutenak, egoera bertsuan geratu ziren. Patxi Zubizarreta «Mirarien kalezuloa» - Nagib Mahfuz - 30. orr.\nKasu bertsuan egin izan dut honelako ibilaldia gauaz, bostetan abiaturik sortetxetik, Kaminotik. Piarres Aintziart «Santiago oinez» - 123. orr.\nModu bertsuan jokatzen dute arteria handietan presioa kontrolatzen duten zelulek ere. Irene Aldasoro «Giza gorputza lanean» - John Lenihan - 196. orr.\nEra bertsuan, ume koxkor bat, haurtzaindegira joan ordez, bere aiton-amonek zaintzen badute, herrialdearen BPGan eragingo du aldaketak. Iñaki Heras «Txanponaren bi aldeak» - 44. orr.\nHonela erreakzionatu zuen portugaldar kanpotarren aurrean, eta garai bertsuan eta kanpotar berberei erantzun berbera eman zieten arrakastaz abisiniarrek beren mendi-gotorlekuan. Iñaki Mendiguren «Historiaren azterketa II» - A.J. Toynbee - 249. orr.\nHorrela, atomoen parekotasunaren eta akzidente guztien izaera bertsuaren alde egiteko. Xabier Kintana «Alderraien gidaria» - Mose ben Maimon - 216. orr.\nFilosofia bertsuarekin eginak daude Hanekeren ia film guztiak. Berria - Kultura 2006-01-05\nEta beti egiten dugu tupust arazo bertsuarekin. Andoni Egaña «Hogeita bina» - 41. orr.\nAsmo bertsuekin talde gehiagok ere lan egiten badu ere, eurek animalistatzat izendatzen dute euren mugimendua. Berria - Euskal Herria 2004-08-12\nHan prest dago "menor"-eko doinuak ere arreta bertsuaz irensteko. Andoni Egaña «Hogeita bina» - 118. orr.\nArrazoi bertsuengatik, ez dugu uste oso egokia den esatea unibertsitatetik kanpo badirela beste 3.244 ikertzaile. Juan Ignacio Pérez / Pello Salaburu «Unibertsitatea eta euskal gizartea gaur» - 119. orr.\nAdin bertsuko seme bat dut, bertzalde, hain zure seme horren antzekoa hainbat gauzatan. Joan Mari Irigoien «Lur bat haratago» - 180. orr.\nGauza ederra litzateke giltzurrun naturalaren tamaina bertsuko baliokide artifiziala izatea, baina gaur egungo tekniken irispidetik oso urrun geratzen da posibilitate hori. Irene Aldasoro «Giza gorputza lanean» - John Lenihan - 250. orr.\nNeurri bertsukoak gara luze-zabalean. Anjel Lertxundi «Azkenaz beste» - 174. orr.\nMaila sozial bertsukoak izateaz gain, argiak, kulturadunak eta literatura estimatzen zutenak biak. Ramon Saizarbitoria «Gorde nazazu lurpean» - 70. orr.\n"Kasta bertsukoak biak" diote bidartarrek. Txillardegi «Putzu» - 315. orr.\nSexuaren gaiaz konfiantzaz hitz egin genezakeela ohartu naiz eta bide bertsutik jarraitu dut itaunka: [...]. Jon Arretxe «Ekialdeko mamuak» - 116. orr.\nIturri bertsutik edaten dute: zientzia, teknika, aurrerapena eta ekonomia determinismoaren uretatik, alegia. Iñaki Heras «Txanponaren bi aldeak» - 48. orr.\nadin bertsua (3); bera edo bertsua (6)\nbertsua da (3); bertsua dela (4); bertsua du (7); bertsua dute (4); bertsua egin (8); bertsua egin zuten (3); bertsua egiten (5); bertsua eman (4); bertsua gertatu (4); bertsua gertatzen (6); bertsua gertatzen da (4); bertsua izan (6); bertsua izango (4); bertsua lantzen (3); bertsua lantzen duten (3)\nbeti bertsua (3); bide bertsua (6); egoera bertsua (3); ere gauza bertsua (5); gauza bertsua (29); gauza bertsua egin (3); gauza bertsua gertatu (4); gauza bertsua gertatzen (5); giro bertsua (3); hein bertsua (6); iritzi bertsua (3); itxura bertsua (4); jarrera bertsua (4); kantu bertsua (5); kopuru bertsua (5); lan bertsua (5)\nbaldintza bertsuak (3); berak edo bertsuak (4); bertsuak dira (3); bertsuak egin (3); bertsuak eman (4); bertsuak entzun (3); bertsuak erabili (4); bertsuak izan (6); diren bertsuak (3); egin bertsuak (3); eskaini bertsuak (4); ezaugarri bertsuak (4); gauza bertsuak (3); hitz bertsuak (5); kantatu bertsuak (4); lan baldintza bertsuak (3); moldatu bertsuak (3)\naldi bertsuan (4); bertsuan dabiltzan (4); bertsuan dabiltzan udal (4); bertsuan dago (4); bertsuan egin (7); bertsuan egiten (3); bertsuan egiten dena (3); bertsuan gertatu (4); bertsuan jarraitzen (3); denbora bertsuan (3); egoera bertsuan (16); era bertsuan (25); garai bertsuan (41); gisa bertsuan (13); guziz keinka bertsuan (3); hein bertsuan (11); keinka bertsuan (5); keinka bertsuan egiten (3); lan bertsuan (4); lan bertsuan dabiltzan (4); leku bertsuan (4); maila bertsuan (4); modu bertsuan (23); molde bertsuan (16); neurri bertsuan (4); ordu bertsuan (8); tenore bertsuan (5); toki bertsuan (7)\nbaldintza bertsuetan (4)\nadin bertsuko (10); bertsuko beste (6); gisa bertsuko (12); gisa bertsuko beste (3)\nadin bertsukoa (7)\nadin bertsukoak (10); adin bertsukoak dira (3); bertsukoak dira (6)\nbertsutik joan (3); bide bertsutik (15); bide bertsutik joan (3); ildo bertsutik (12)


Autoen salmentek gorakada izan dute 2013. urtean, izan diren diru laguntzengatik - Debagoiena - Goiena.eus\nAutoen salmentek gorakada izan dute 2013. urtean, izan diren diru laguntzengatik\nAmaia Txintxurreta 2014-01-08 10:17\nAutoen salmentek gorakada izan dute 2013. urtean. Diru publikoak sustatuta, autoen salmenta %7,3 igo da Hego Euskal Herrian 2013an eta 35.000 auto berri matrikulatu dira. Hala ere, krisiaren aurreko kopuruen erdira ere ez dira heldu zifrak Hego Euskal Herrian. Espainian ere gora egin du 2013an auto berrien merkatuak: %3,3, Anfac, Ganvam eta Faconauto patronalen arabera. Hala ere, zifra horiek engainagarriak izan daitezkeela adierazi digu Arrasateko Ford Mugarriko arduradunak.\n"Espainia mailan igo egin da autoen salmenta 2013an baina aurreko urteko datuak oso-oso txarrak ziren eta oraingo datuak pixka bat artifizialak dira guztia Pive planarekin lotuta dagoelako. Datua engainagarria da, laguntzak kenduko balute, autoen industria izugarri jaitsiko litzatekeelako", azaldu digu Arrasateko Ford Mugarriko arduradun Rafa Etxabek.\nDebagoienera etorrita, bailarako egoera 2013. urtean "aldakorra" izan dela adierazi digu Etxabek; Fagorren kontua eta loteria aipatu ditu, tartean, eta horiek eragina izan dutela azaldu digu.\nEtxabek adierazi digu Euskal Herrian autoen salmenta gehien igo ziren urteak 1996tik 2000. urtera artekoak izan zirela, eta hemen, Espainiarekin alderatuz gero, izugarrizko gorakada izan zela urte horien artean. Baina krisia dela-eta hemen ere salmentak asko jaitsi dira azken urteetan.\nHala ere, auto berrien merkatuak badu bere garrantzia ekonomia osoarentzat, izan ere, herritarrek egiten dituzten gastu handienen artean, autoaren gastua bigarrena izan ohi da, etxebizitzaren atzetik.\nVolkswagen izan da berriro ere Hego Euskal Herrian gehien saldu den autoa eta atzetik geratu dira Opel, Peugeot eta Citroen. Gehien saltzen diren hamar marken artean ohiko autogileak dauden arren, krisiaren ondorioz handitzen ari da marka merkeago batzuen salmenta, Dacia, Hyundai eta Kia, batez ere.\nEsan moduan, Espainiako Gobernuak Pive plana jarri zuen indarrean; auto zaharra bota eta berria erostearen truke 1.000 euroko laguntza eman dute Pive planarekin, eta laguntza horrek salmenta igoeran eragin nabarmena izan du. Abenduaren amaieran bukatu zen, hain justu, plan horren laugarren aldia eta Jose Manuel Soria Industria ministroak aitortu zuen luzatzeko aukera zegoela. Ford Mugarriko arduradunak ere espero du laguntza hori luzatzea eta 2014. urtea aurrekoa baino hobea izatea autoen salmentari dagokionez.


C Zikloa - Gabonak - Gabon eguna - 2018.eko Abenduaren 25a\nSenideok: Gabon jai zoriontsuak!\nGaurko egunak poza eta alaitasuna dakarzku. Jesusen jaiotza gomutatzen eta gaurkotzen dogu. Jauna gurekin dogu, gure artean. Gure historian lagun izatera etorri da, gutariko bakotxarekin ibiltera. Jaungoikoa gizon egin jakula ospatzen dogu, Jainkoak lortu dauala gurekin eta gu lez bizitzea. Gaur Jainkoa Belengo Ume samur lez agertzen jaku.\nPrestatu daigun gure bihotza Jaunaren Berbea entzuteko eta Haren Gorputzez indartzeko. Zabaldu deioguzan gure bizitzako ateak eta gugan ipiniko dau bere etxea. Itzi deiogun bere presentziaz bete gaizan, eta holan izango gara Jaunaren errebelazinoa, Gabon jaien testiguak.\n1. irakurgaia: Isaias 52, 7-10\nIsaias profeteak, oso pozik, Jainkoaren garaipena iragarten deutso bere herriari. Gure Jaungoikoa Errege da, eta haren Erreinua samurtasuna, poza eta bakea da. Hauxe da profeteak, gertaerak baino mendeak aurrerago, bere herriari eta herri guztiei aldarrikatzen deutsen mezua pozgarria. Entzun dagigun.\n2. irakurgaia: Hebertarrei 1, 1-6\nHebertarrei egindako eskutitzaren idazleak adierazoten dau: profetak iragarritako Jainkoa, betidanik itxaron zana, gizon egin dala Semearengan. “Bera da Jaunaren aintzaren distirea eta beronen izatearen irudia”, esango deusku. Bizitzaz beteriko eta itxaropenezko mezua gizadiarentzat. Onartu dagigun bihotzez.\nEbanjelioa: Joan 1, 1-18\nJesus da Jainkoak gizadiari emondako behin betiko Berbea, esango deusku ebanjelariak, “ikasle maiteak”. Onartzen gaituan hurreko Berbea da, eta bere barruan itxi ordez, gure artean jarri dau bizilekua, argitu egiten dau gure bizitza. Baina ilunpean be jarraitu leiteke: “bere lagunak ez eben onartu”, gogoratuko deusku ebanjelariak. Harengana zabaltzeko deia jasoten dogu gogoeta honetan.\nJaunaren seme-alaba izatearen konfiantzaz, gure beharrizanak, Eleizearenak eta munduarenak aurkezten deutsaguz Jainko Aita-Amari, Jesu Kristoren bitartez.\n1.- Eleizearen alde, gure parrokietako eta erlijioso etxeetako alkarte txikien alde: senideak onartuz eta zerbituz, iragarri daiela Belengo Barri Ona. ESKATU DEIOGUN JAUNARI.\n2.- Munduan zehar sufritzen dagozan umeen alde: euren inguruan aurkitu daien maitatuko, kontu egingo, zainduko eta arretaz elikatuko dabezanak. ESKATU DEIOGUN JAUNARI.\n3.- Iluntasunean eta borroka giroan bizi diran guztien alde: Barri Ona zabalduaz eta ezagutuaz, argitxoak pizten joan daitezan. ESKATU DEIOGUN JAUNARI.\n4.- Munduko eta gure herriko bakearen alde: Belengo Umeak, “Bakearen Mezulariak”, aldatu daizala gure bihotzak; gure berbak eta keinuak egin daizala alkartasunaren eta senidetasunaren ezaugarri. ESKATU DEIOGUN JAUNARI.\n5.- Belengo jaiotza ospatzeko pozez alkartu garan guztion alde: Jaunak eskeintzen deuskun doako salbamenaren eroale eta zabaltzaile izan gaitezala. ESKATU DEIOGUN JAUNARI.\n(Eleizan dagozanak prestatutako kandelatxoa isiotzen dabe. Jende gitxi dagoanean batzar buruarengana hurreratu eta eskeini zeozer esanez -gura izan ezkero-. Batzar buruak, laburpen bat edo honango otoitz hau esaten dau:)\nOTOITZA – AZALPENA: Jauna, zure Seme Jesu Kristoren jaiotzagaz mundua Argitu zenduala-eta, Haren ezaugarri lez, guk be eleiza hau argiz bete gura izan dogu. Kandela honeekaz batera, geu besteentzat argi izateko konpromisoa eskeintzen deutsugu. Gu ikusten gaituenak, Jesu Kristoren testigu lez eta zure maitasunaren agerpen lez ezagutu gaizala.\nBATUTAKO DIRUA AURKEZTEA\n(Zerbait kantatzen dan bitartean, diru batzea egiten da eta altara aurrean itzi. Karitasen beharrizanetarako izango da)\nOTOITZA – AZALPENA: Jainko Aita-Ama ona, gure artean, anaitasun giroan alkarbanatzeko prest gagozan ezkero, ezagutzen ez doguzan behartsuakaz be alkarbanatu gura dogu. Jesu Kristoren gizakundeak guztiok anaia-arreba egiten gaitu, eta hauxe da euren alde guk eskeintzen deutsugun solidaritatezko laguntza.\nLUNTXEAN HARTUKO DAN ZERBAITEN AURKEZPENA\n(Pertsona ezbardinak ekarritako janariaren aurkezpena. Nahikoa litzateke ezaugarri batzuk ipintea eta zertarako dan esatea)\nOTOITZA – AZALPENA: Jauna, gure familietako egun bereziak alkarrekin ospatzen doguz. Gaur, zure Semearen Jaiotzak sortzen deuskun poza ere kristau familia lez ospatu gura dogu, Gabonak gure alkartean prestatuaz. Janari honeek, anaitasunaren ezaugarri lez eskeintzen deutsuguz; anaitasun hori egi bihurtu deigula eguneroko bizitzan.\nSenideok: barriro be Gabon jai zoriontsuak! Zalantzarik izan ez daigun, Jainkoak berak iragarri deusku bere Semearen jaiotzaren Barri Ona. Hurreratu gaitezan entzutera Belenera, Jesusen biziera gure biziera egin daiten, poztu gaizan eta Bera eroan eban lekuraino eroan gaizan. Hurreratu gaitezan Belenera eta itzi deiogun Jainkoari bere maitasun mugagabeaz eta doakoaz busti gaizala. Egun zoriontsua!\n“Barri On bat dakartsuet, poz haundi bat:\nMesias, Salbatzailea jaio izan jaku”\nHeldu gara: GABONAK dira. Pentsatu zeinkie: “badakigu; ez daukazu esan beharrik”. Ba… kito. GABONAK dirala dinot. Eta berba honeetan ZERBAIT HANDIA eta ederra dago. GABON zoriontsuak! Zorionak, ezkutuan egoana aurkitzearren!\nKristau alkarteak, Jainkoaren Seme maitearen, Jesusen etorrerea ospatzen dau Gabonetan. Salbamen etorrera hori (hauxe da “Mesiasen” esangurea) Erreinuaren historian momentu erabakiorra da; Jaunaren etorrerearen aurrerapena da.\nKristau sinismenak, Berbea haragitzearen misterioa ospatzen dau. Gabonak, batez be, errebelazino sakona eta azken bako agerpena dalako, berba sendoa, benetakoa eta oinarrizkoa da.\nBerbeak norberaren errebelazinoa agertu gura dau; Jainkoak bere benetako barrua agertzen deusku: bere maitasuna, bere errukia, bere aitatasuna, bere bihotzeko samurtasuna. Gabonak barik, gizakunde barik, errebelazinoaren argi horren faltan, gure Jaungoikoaren ezagutza errakuntzaz beterik egongo litzateke.\nHaragi egin dan Berbeari esker ezagutzen dogu benetako Jainkoa: ez da pentsalarien Jainkoa, Jainko teistea; eta bai gizakion zorion bat egiten dauana, gure historian oso-osorik sartzen dana, heriotza bera be norbereganatzen dauana. Gizakiokana hurreratzeko erea, gizaki egitea da. Jainkoak bere gain hartzen dau, behartsuen, zapalduen eta baztertuen ezina eta apaltasuna, eta bere benetako aurpegia agertzen deusku; guk imajinatu ezineko aurpegia. Gizakundearen ostean, Jainkoa Jauna da, baina ez indarrez, apaltasunez baino; ez indarkeriaz, ahultasunez baino; ezta mehatxuz be, isiltasunez baino.\nHaragi egindako Berbearen berbetea holakoxea da; ekintzaz, maitasunez eta egia sakonez beteriko berbetea.\nZer gertatzen da? GABONAK berbea geuk gura doguzan esangurez beteten dogula. Zelan ez! Kristau batentzat Gabonak ZERBAIT izan behar dau; kalean ikusten danetik zerbait ezbardina… “BELENERA BEGIRA NAGO” eta… benetan zerbait BARRIA da, zerbait HARRIGARRIA: Belengo sinpletasuna eta apaltasuna ikusiz, kristau GABONAK BENETAN ezbardinak DIRA.\nGabonak zer diran jakin gura dozu? BELENERA BEGIRA geratu: horixe da ikasteko era bakarra. Bildur barik hurreratu: ume bat besterik ez da!\nAnimatu: BELENERA BEGIRA geratu!\n"Eta hitza gizon egin zan, eta bere bizilekua gure artean jarri eban"\n(Jn 1, 14)


3T profil handiko ponpa bakarreko zoru-jack hidraulikoaren sarrera handizkako prezio onean - EPONT EPONT\n3T profil altuko ponpa bakarreko zoru-jack hidraulikoa\n1. ZUZENEKO FABRIKATZAILEA EDO MERKATARITZA-ENPRESA AL ZARA?\n2.Noiz sortu zen enpresa?\n3.ZENBAT ARTE JASO DITUT KONTSULTA BIDALDI GEROEN ONDOREN IRITZIAK?\n2.Konpainiak CNC tornua, fresatzeko makina, artezteko makina, karga estatikoa proba, karga dinamikoa probatzeko makina, Rockwell gogortasun probatzailea, YASKAWA robot soldadura, zulaketa prozesatzeko eta probatzeko ekipamenduak ditu, konpainiaren produktuaren kalitatea eta babes fidagarria uzteko. Enpresaren gako piezen zuloak - jack zilindroa, zehazki, laser zulaketa makina eskuratzea kokatzearen zehaztasuna bermatzeko, muga-zuloa, produktuaren kalitatea jauzi kualitatiboa izan dadin.\n3. Gure produktuak batez ere 30 herrialde baino gehiagotara esportatzen dira, hala nola AEB, Alemania, Japonia, Espainia, Italia, Erresuma Batua, Korea, Australia, Kanada eta abar. Dagoeneko munduko 500 enpresa nagusienetako 10ekin lankidetza izan dugu Txinan galdaketa-hornitzaile nagusietako bat bezala.\n4. 4 produkzio-lerro eta 2 bero-tratamenduko produkzio-lerro ditugu, botila-jack egun batean 5000 pcs inguru ekoitzi ditzakegu, solairuko jack-ari buruz 500 pcs ekoitzi ditzakegu.\nZoruko jack pneumatikoari buruzko maiz egiten diren galderak\n3.Noiz sortu zen enpresa?\n2.Konpainia hainbat Engine Crane, Floor Jack 3T, Floor Transmission Jack, ikerketa, garapen, ekoizpen eta salmentarako gorputz espezializatutako enpresa bat da.


Iñaki Garmendia 'Laja' trikitilari historikoa hil da — dantzan.eus\nHemen zaude: Hasiera › Hemeroteka › Iñaki Garmendia 'Laja' trikitilari historikoa hil da\nIñaki Garmendia 'Laja' trikitilari historikoa hil da\nGaur eguerdian zendu da, 74 urterekin. Trikitixaren munduan sona handiko gizona, ETB1eko 'Gure Doinuak' saioan atera zen azken aldiz telebistan, abenduaren 26an.\nIñaki Garmendia Laja trikitilari ezaguna hil da gaur eguerdian. Maxixatzen herri aldizkariak jakitera eman duenez, joan den igandean Aristerrazun (Aia) ondoezik sentitu eta astebete ospitalean eman ondoren, larunbat eguerdi honetan hil da. Igandeko erromeria bertan behera utzi dute Lajaren heriotzagatik Aristerrazun.\nHiru seme-alabaren aita, 74 urterekin zendu da. Jose Luis semeak aitaren bidea aspaldi hartu zuen eta plazaz plaza jarraituko du haren doinuak gogora ekartzen.


Ohorezko txanoa gidariari - Lakuntza - Guaixe.eus\nOhorezko txanoa gidariari\nGuaixe 2020-01-21 14:38\nGarikoitz Flores lakuntzarrak agurtzen.\nAurten Lakuntzako danborradak Garikoitz Flores gidaria omendu zuen.\nLakuntzako danborradak omendutakoak\nUrtea Omenduak Ohorezko txanoa jasotzearen zergatia\n1997 Arantza Urzelai Danborradan parte hartu zuen emakumezkoa izateagatik.\n1998 Daturik ez\n1999 Daturik ez\n2000 Daturik ez\n2001 Emilio Andueza Ramon Andueza Felipe Flores Urdilzale izana, hil ondorengo aitortza. Urdilzale izana, hil ondorengo aitortza. Urdilzale izana.\n2002 Pedro Mari Ruiz Iñaki Lazkano Olentzeroren etorrera antolatzeagatik. Errege magoen etorrera antolatzeagatik.\n2003 Lukas Andueza eta Migel Areta Elai Alai dantza taldea 53 urtez Lakuntzako abesbatzako kide izateagatik. 20. urteurrena ospatzen zuelako.\n2004 Erraldoien konpartsa eta Bil Toki Erraldoiak eta buruhandiak egiteagatik eta festetan egunero ateratzeagatik.\n2005 Angel Luis Goñi Xanti Lopetegi Ander Lopetegi Salletar anaiak Musika eskolako zuzendaria eta akordeoi irakaslea. Hand-bike txapelketan bitan txapeldun. Bikoteka munduko pilota txapelduna. Lakuntzako eskola laboralean egindako lana eskertzeko.\n2006 Karmele Garmendia Lakuntzako ikastolako aurreneko irakaslea, ikastolaren sustatzaileen izenean.\n2007 Milagros Lazkano Lakuntzako Pertzako boluntarioak 11 urtez elkarteko garbitzaile izandakoa. Lakuntzako Pertza eguna antolatzeagatik.\n2008 Guardetxeko familia 97 urtetan lakuntzarrei egindako harreta beroagatik.\n2009 Mari Jose Imirizaldu Eskolako irakasle 40 urtez izandako eta jubilatu berri zen irakaslea.\n2010 Jose Ramon Garin Joxe Flores Lakuntzarrek danborradari emandako babesagatik alkateak jaso zuen txanoa. Danborradako sustatzaile eta aurreko 10 urteetako zuzendari izateagatik.\n2011 Joxe Migel Olano Elkartearen eta herriko kirolaren alde egindako lanagatik.\n2012 Jesus Arraiza Santiago Mendinueta Javier Andueza Hil ondorengo aipamena Lagun Artea futbol taldean egindako lanagatik. Hil ondorengo aipamena futbol taldean eta elkartea handitzean egindako lanagatik. Lagun Artea futbol taldean egindako lanagatik.\n2013 Anastasio Lazkoz Joxe Andueza Urtetan herriko apaiza izandakoa eta 2013an bertan jubilatua. Aralar txirrindulari taldean urte luzez egindako lana aitortzeko.\n2014 Parkea martxan ekimena Parkea egiteko baliabiderik ez zegoen eta auzolanean parkea egin zen.\n2015 Juan Jose Burillo\nJoxe Lazkano, Toto Jesus Mari Zabarte, Casto Urtetan danborradako estandartea eramateagatik.\nLakuntzar unibertsala izateagatik, herrian oso ezaguna eta estimatua. Edozein fabore egiteko prest dagoelako, beti laguntzeko prest.\n2016 Ander eta Joseba Ganboa Bi anaiak danborradan ibilitakoak, aurrenekoa 2015ean ehiza istripuan hil zen.\n2017 Sabino Navarro Gozogilea urtetan San Saastin eguneko erromerian piperropilak banatzegatik.\n2018 Jokin Alegria, Kale Margolariak egiten duen lana eskertu zioten.\n2019 Yeray Lanz Azpilikueta Danborradan hutsik egiten ez zuen gaztea 2018an hil zen.\n2020 Garikoitz Flores Rallyetako gidaria.\n2020ko Lakuntzako Danborrada\nGuaixe 2020 urt 20 Lakuntza\nSansaastin bezperan, atzo gauerdian, 30. danborrada egin zuten Lakuntzan, herriko sainduari harrera egiteko. Besteak beste, Donostiako martxa, Dian...


Katu batek oka nola eragin Noti Cats\nKatuari oka nola eragin\nLaura Torres leku-irudiaren irudia | | Trikimailuak\nGure katu maiteak hain dira bitxiak, ezen batzuetan haientzat guztiz egokia ez den zerbait jar dezakete ahoan. Zapore atsegina izateko aurkitzen duten edozein substantzia irentsi dezakete edo "ehizan" jolastuz distraitzen direlako.\nJakina, gure felinoek aurkitzen dituzten substantzia edo objektu guztiak ez dira jangarriak eta badira oso arriskutsuak ere. Zer egin dezakegu hori gertatzen denean?\n1 Zer da oka?\n1.1 Nola jakin nire katua goragalea den?\n2 Noiz ez du katuak botaka egin behar?\n3 Noiz katua botatzea?\n3.1 Nola katua botatzea?\n4 Katuentzako toxikoak diren landareak\n4.1 Landareen barruan\n4.2 Lorategiko landareak\nZer da oka?\nLehenik eta behin, garrantzitsua iruditzen zait oka egitea zer den eta zergatik joan behar dugun albaitariarengana jakitea. Oka botikako edukia ahotik kanporatzea da. Beti izango dituzu goragaleak, ziztadak eta sabeleko ahalegina egingo duzu eduki gastriko handiagoa kanporatu ahal izateko.\nZalantzarik izanez gero, normalean joaten zaren albaitaritza zentrora deitzen duzu. Esan zein den kasua, egoeraren larritasuna ebaluatu ahal izateko.\nHemen atxikitzen ditut batzuk gatza botatzen badu zure katua albaitaritza zentrora eraman behar duzun egoerak:\nUrtebetetik beherako katutxoetan.\nGiza botikak edo substantzia toxikoren bat irentsi duzula susmatzen baduzu (barraskilo pozoia, rodentizidak, etab.)\nGorputz arrotza jan dela susmatzen bada, hala nola, katea, haria, orratzak, etab.\nOso maiz botatzen baduzu edo oka iraunkorra bada.\nOka botako edukia, odola edo "kafe hondarrak" bezalako zerbait aurkituko dugu.\nEgunean 2-3 aldiz baino gehiago botatzen baduzu.\nNola jakin nire katua goragalea den?\nGure lagunek goragalea adierazteko modu oso sotila dute. Lehen adierazpen gisa jateari utz diezaiokete. Beste batzuetan bezalakoa izango da babes txikia eta borondatea mihiekin mugimenduak, janari hondarrak ahotik miazkatuko balitu bezala.\nIdeala, jakina, albaitariarengana joatea da, baina klinika batetik urrun bizi bagara, garrantzitsua da katu bati botaka egiten jakitea eta noiz botaka ez eragitea.\nNoiz ez du katuak botaka egin behar?\nZenbat gaizki ikusten dugun, ez dugu inolaz ere botaka eragin behar autoa mantentzeko edo etxea garbitzeko erabiltzen den kloroa, gasolina edo edozein produktu irentsi baduzu. Hau da, korrosiboa den edozein produktu. Arrazoia da animalia hartzeak animaliak dagoeneko kalteak eragin dituela eta oka botatzen badugu, hestegorriaren kalteak areagotzen direla korrosiboa urdaileko zuku azidoarekin elkartuz. Garrantzitsua da lurrean aztarnarik ez egotea.\nGainera, Animaliak produktu toxikoa edo objektu arrotza irentsi zuenetik bi ordu baino gehiago igaro badira, ezin izango da botak egin. Bi ordu igarota heste meharrera igaroko delako eta substantzia toxikoen kasuan, zati batek xurgatu egingo duelako. Kasu honetan premiazkoa eta oso garrantzitsua da daukazun albaitaritza zentro hurbilenera joatea.\nPozoia xurgatzea ekiditeko ikatz aktiboa eman daiteke. Ikatz aktiboa edozein farmaziatan aurki daiteke albaitaritza aurrez erregistratu beharrik gabe. Ur pixka batekin diluitutako 4-5 karbono aktibatu inguru erabiliko ditugu 3-4 kg inguruko katu baterako.\nKatua botaka egin ezin duen beste kasu bat da animalia nahigabearen ondorioz itotzeko arriskua dela eta konorterik gabe badago.\nAspirazioaren bidezko asfixia oinarritzen da animalia kontzientea ez denean edo arnas bideak oztopatzen dituen objektu bat duenean eta eduki gastrikoa biriketara igaro daitekeela epiglotisa pasabidea partzialki ixten delako edo ez duelako ixten.\nNoiz katua botatzea?\nGure lau hankako lagunak jaten duen guztia ez da zuzenean arriskutsua berarentzat. Baina ikusi egin behar dugu, beharko ez lukeen zerbait jan duela susmatzen badugu. Kontuz ibili etxeko aire freskatzaileekin, askotan usain gozoak aukeratzen ditugu haientzat "apetatsuak" direnak. Herbizidekin tratatu diren belarrak edo landareak.\nNola katua botatzea?\nNoski, Alkoholak hala adierazten badu botaka eragingo da.\nEtxean% 3ko purutasuna duen hidrogeno peroxidoarekin botaka sor dezakegu. 5ml% 3 hidrogeno peroxido emango dizute, kafe koilaratxo bat. Etxean ez dugu gehiago emango animaliarentzat kaltegarria izan daitekeelako entrenamendu edo baliabide nahikorik ez edukitzeagatik. Garrantzitsua da hidrogeno peroxidoaren diluzioa eman ondoren animalia ibiltzea eraginkorragoa izan dadin.\nKatuak oka egin ondoren, ikatz aktiboa administratuko da mezu honetan aipatutako dosietan.\nKatuari oka nola eragin pentsatzen dugun egoera nagusietako bat etxean ditugun landare batzuk jan dituelako da. Jarraian, normalean gure etxeetan eta lorategietan ditugun eta katuentzat toxikoak diren landareen zerrenda uzten dizuet.\nKatuentzako toxikoak diren landareak\nLandare hauek kontuan hartzen badituzu, zure katuari denbora txarra aurreztuko diozu eta zure katua oka egin behar izatea saihestu dezakegu.\nAkain olio planta (Ricinus)\nGabonetako gerezia (Solanum)\nZiklamenak edo bioleta persiarra\nDeabruaren huntza, Poto (Epipremmun aereum)\nOleanderra (Nerium oleander)\nOrnithogalum (hiazintoen familiakoa)\nPoinsenttia edo poinsettia (Euphorbia)\nAbrus precatorius edo erregaliz amerikarra\nEskulo (gaztaina edo gaztaina faltsua)\nAgrostemma githago (kandelaria edo krabelina)\nAllium sp. (tipula, porrua, baratxuria)\nJuniperus sabina (ipuru arrastatzailea)\nAlstroemeria (Peruko lily)\nAnemona (basoko anemona)\nLantana (Espainiako bandera)\nAingeruaren tronpeta (Brugmansia)\nAbrikotondoa (Prunus armeniaca)\nIbarreko lilia (Convallaria majalis)\nArisaema (kobraren liliak)\nArum (OSO POXIKOA)\nAguakatea (Persea americana)\nLupinus (lupina edo lupina)\nSan Kristobal mendia (Actaea)\nLycopersicon (patata, tomatea)\nParadisuko txoria edo lorea (Strelitzia)\nLysichiton (Skunk Aza)\nBegia beltza Susana (Thunbergia)\nMadagaskarreko Vinca (Catharanthus)\nDianthus (Tagetes, mairu krabelinak)\nMelia (Kaoba Familia)\nMelokotoi (Prunus persica)\nMirabilis jalapa (Don Diego gauez)\nBrugmansia (Aingeruaren tronpeta)\nMonje Egurra (Aconitum)\nBironia kanpandorrea (Ipomoea)\nZuhaixka erretzailea (Dictamnus)\nHaritza edo artadia (Quercus)\nCentaurea cyanus (arto lorea edo ahabia)\nZestrum (gauez galanta)\nColchicum (udazkeneko krokusa edo azafraia)\nConvallaria majalis (bailarina)\nKrabelin beltza (Agrostemma githago)\nArtoa (Centaurea cyanus)\nPrunus armenica (abrikotondoa)\nCotoneaster (su arantzaren antzekoa)\nPrunus laurocerasus (gerezi erramua)\nCupressocyparis leylandii (Leyland altzifrea)\nRobinia (akazia faltsua)\nKautxu planta (ficus)\nDictamnus (ijito belarra)\nDigitala (digitalizatua edo eskularrua)\nEchium (sugegorrien habia)\nSchefflera (aterki zuhaitza)\nDon Diego gauez\nSalomonen zigilua (Polygonatum)\nFrangula edo hur (Rhamnus)\nGalanthus (kanpai urdinak)\nStrelitzia (paradisu txoria edo lorea)\nTxerri belar erraldoia\nGloriosa superba (Espainiako bandera)\nHelleborus (Gabonetako arrosa, hellebore berdea)\nKristoren bata (Datura)\nTuhja (zurea, altzifrea)\nThunbergia (begi beltzak)\nHeracleum mantegazzianum (perrexil erraldoia)\nZaldi gaztaina (Aesculus)\nVisum (muin zuria)\nEspero dut mezu hau gustatu izana eta lagungarri izatea. Gogoratu mezu hau artikulu informatiboa dela, baina benetan zure katuari lagun diezaiokeena albaitaria dela, beraz, zalantzarik izanez gero, joan zure konfiantzazko albaitaritza zentrora.\nArtikuluaren bide osoa: Noti katuak » katuak » Trikimailuak » Katuari oka nola eragin\nKatu belarrien sekretuak


Joxepa Zubeldia Elizegi - Beste kaleak\nJoxepa Zubeldia Elizegi https://www.bestekaleak.eus/emakumeak/joxepa-zubeldia-elizegi 1867-01-01\nJoxepa Zubeldia Elizegi\nBertsolaria, bertso jartzailea eta dendaria\n1867-01-01 - 1947-01-01\nBertsolari eta bertso jartzaile gipuzkoarra izan zen. Bertso asko idatzi zituen arren, sorta bakarra gorde da, 1918an Hernaniko erietxera baztanga zuten gaixoak ekarri behar zituztela eta izandako matxinadari buruzkoa. Urte horretako ekainaren 1ean, garaipena ospatzeko Hernaniko Ezkiaga pasealekuan egindako herri bazkarian, mahai gainera igota, kantatu zituen sortako 24 bertsoak.\n1918ko Hernaniko baztangaren matxinadari buruzko bertsoak\n«Zubeldiaren bertsoak sekulakoak iruditzen zaizkit. Hernanik dauzkan bertso epiko ederrak iruditzen zaizkit, Orioko balearenarenak bezala baina Hernanin. Kontakizun zehatza da, grazi handiarekin egina, perla bat. Asko esaten dute hernaniarren izaeraren inguruan. Eta, gainera, rolen inguruko eskema asko hausten dituzte. Gizonak eta emakumeak kontrako roletan agertzen dira; gizonak negoziazioan, telefonoa eskuan batera eta bestera deituaz, burokrazian eta bileratan... eta biharamunean gaixoen karabana bidaltzen dutenean emakumeak ateratzen dira bidera borroka egitera. Eta emakume kontzientzia ere oso presente dago bertso sorta horretan.\nHerri bazkari batean, mahai gainera igota. Oso gaizki ikusia zegoen garai hartan emakumeak plazan bertsotan egitea eta berak era horretan egin zuen. Izugarria iruditzen zait.»\nAzken eguneraketa: 2019-12-15


Orain 160 urte, 1839an, Lóuis Jacques Daguerre euskal jatorriko asmatzaileak, argazkigintzaren historian mugarri bat ezarri zuen tresna eman zuen ezagutzera: dagerrotipoa. Ordutik hona, irudiaren mundua irauli duen hamaika tramankulu eta tresna sortu da. Zarauzko "Photomuseum"ean, diziplina horretako lehendabiziko asmakizunetik hasita gaurko argazkigintzarainoko bidaia interesgarria egin daiteke.\nPhotomuseum-ak 1993an zabaldu zituen ateak. Museoa, Zarauzko argazkizale batzuen ekimenez sortu zen. Villa Manuelan dago, eta hainbat zerbitzu eskaintzen ditu: aldiko erakusketak, argazkigintzaren historiari buruzko bilduma, liburutegia, argazki artxiboa eta hemeroteka.\nBertara hurbiltzen diren bisitariek, argazkigintzaren munduan murgiltzeko parada ezin hobea dute, horretarako espreski antolatutako ibilbide didaktikoan.\n"Hona etortzen direnei argazkigintzaren ikuspegi zabala eskaini nahi diegu. Helburu horrekin, 150 urtetako historia laburtzen duen bilduma iraunkorra osatu dugu, kronologikoki egituratzen dena. Kamara ilunetik abiatuta, argazkigintzak urteetan zehar izan dituen aldaketa teknikoak eta horren aplikazioak erakutsi nahi ditugu" esan digu Leopoldo Zugaza, Photomuseum-eko arduradunak.\nArgazkigintza asmatu aurretik irudia berregiteko erabiltzen ziren tresna mekanikoek ematen diote hasiera ibilbideari: Niepceren kamara beltza, harri litografikoak, Dagerrotipoak, anbrotipoak, ferrotipoak...Hortik aurrera, argazkigintzaren bilakaera ahalbidetu duten asmakizunen berri ematen du bildumak: kamara estereoskopikoak, zeluloideko negatiboak, reflex kamarak, anpliagailuak, Polaroid sistemak, koloreko argazkiak egiteko berrikuntzak eta abar.\nEgileei tarte handia eskaintzen die: Bayard, Nadar, Disderi, Talbot, Eastman, Barnack, Land, Cros Ducos de Hauron, Lumieré, Marey... Baita, argazkigintzak arte grafikoetan, irakaskuntzan, medikuntzan eta beste hainbat arlotan izandako aplikazioei ere. Eta nola ez, argazki produktuen ekoizpenean jardundako marka eta enpresei: Kodak, Leika, Fields... Argazkigintza digitaleko erakustaldiak ematen dio amaiera bilduma historikoari.\nHaatik, ibilbidea ez da bertan bukatzen. Izan ere, beste areto batean aipatu bilduma bezain interesgarriak diren erakusketak egoten dira.\nPhotomuseum-eko arduradunek harreman zuzena dute atzerriko zein Euskal Herriko hainbat erakunde eta zentrorekin, hala nola, Mexikoko Unibertsitatea, Suizako Argazkigintza Museoa, Caracas-eko Argazkigintza Zentroa, Alemaniako Goethe Institutoa eta Deustuko Unibertsitatea. Horiekin guztiekin, argitalpenak zein erakusketak trukatzen dituzte.\nErakusketak hilero aldatzen dira, eta gai baten ingurukoak izan ohi dira."Gaiei dagokienean, aniztasun handia dago. Hainbat gairi eutsi diegu orain arte: kazetaritza argazkigintzari, argazkigintza esperimentalari, erreportai fotografikoei, argazkigintza zientifikoari...Egileak, jatorri ezberdinekoak izan ohi dira: alemaniarrak, finlandiarrak... Jatorriari baino bildumaren baloreari erreparatzen diogu" azpimarratu du Leopoldok.\nPhotomuseum-a zabaldu zenetik, hainbat eta hainbat argazkilari garaikide garrantzitsuren lanak ikusi ahal izan dira bertan: Barbara Niggl Radloff (erretratoak), Juan Manuel Castro Prieto eta Jitka Hanzlová (sorkuntza lanak), Rafael Navarro (diptikoak), Luis Vioque (irudimenaren bidaia), Tomás Alfaro Fornier (Afrikako gerra 1921-1922), Ricardo Vila García (Zazpi urte hegaztiekin) eta Fidel Raso (Ecuador 1997), besteak beste.\nHil honetan urrutiegi jo gabe, Jose Ramon Amondarainen (Donostia, 1964) marrazki fotografikoak daude ikusgaia. Amondarainen lanek Man Ray egileak Parisen 1921etik aurrera sortutako rayograph-ak ekarriko dizkigute burura. Datorren hilean, berriz, Jose Luis Ramirezen paisaia industrialak ikus ahal izango ditugu Photomuseum-eko erakusketa aretoan. Guztira, gure artean ohikoa ez den plastika erakargarri bati estu lotutako 30 argazki ipiniko ditu egileak.\nPedagogia lan taldea\nPhotomuseum-ean bi historialarik egiten dute lan. Horiek ikastetxeetatik zein partikular moduan joaten direnei, museoa erakusteaz arduratzen dira.\nBeste ardurarik ere badute. Batetik, museoak dituen hemeroteka zein liburutegia antolatu eta osatu. Liburutegian, nazioarte mailan plazaratutako ia 4.000 liburu daude,\natal ezberdinetan sailkatuta: bibliografia, herriak, autoreak, estetika, kritika eta abar.\nHemerotekak, bestalde, mundu zabalean argazkigintzari buruz argitaratzen diren aldizkari garrantzitsuenak biltzen ditu.\nBestetik, aipatu historialariek bertan egiten den "Argazki Artxiboak" izeneko aldizkaria idazteko ardura dute."Orain arte 6 ale plazaratu ditugu. Urteko bi ale egiten ditugu. Gurea argazkigintzari eskainitako erdara hutsezko aldizkari bakarra da. Orain, argazkigintza sortu zenetik gaurdaino Espainiar Estatuko hizkuntzetan argitaratu diren lan guztien katalogoa egiten ari gara" esan digu. Hori gutxi balitz, museoko historialariak erdaraz inoiz argitaratu ez diren testuak katalogatu eta itzultzen ari dira.\nGuzti guztia, Leopoldok dioen legez, "landutako materiala geroan ikasleen zein ikerlarien lan tresna izan dadin".\nDaguerre: euskaldun bat argazkigintzaren jaiotzan\nLouis Jacques Mandé Daguerre, euskal jatorriko asmatzailea, Cormeilles-en-Parisis-en jaio zen 1787ko azaroaren 18an. Daguerre, margolari eta antzerki dekoratzailea zen, eta irudiaren mundua hobetzeko nahian ikertzeari ekin zion.\nBere lehendabiziko aurkikuntza diorama izan zen. Azken hori paristar askoren erakargarri nagusiena izan zen, harik eta 1839an sute baten ondorioz, kiskaldu zen arte.\nDagerrotipoa izan zen Louis-en bigarren aurkikuntza. Dagerrotipoa, Zahn-ek asmatu eta Niepcek hobetu zuen kamara beltzaren eta Petzvalen alemaniar objetiboko kamararen arteko zubia zen. Louis-ek, 1939an, Niepce zendu eta 6 urtetara, eman zuen ezagutzera.\nTresna berriak argazkigintzaren oinarriak ezarri zituen. Egunkari eta aldizkari guztiek eman zuten horren berri.\nArago zientzia gizon handiak zera esan zuen asmakizunaren inguruan:\n"Erabat aberastuko da arkeologiaren mundua asmatu zientzia berriarekin! Tebas, Menphis, Karnak...eta beste tokietako monumentuak estaltzen dituzten milioika jeroglifikoak kopiatzeko 20 urte eta marrazkilari piloa beharko lirateke. Dagerrotipoarekin, gizon bakar batek egin dezake zeregin hori".\nLaunais Bizkonteak, berriz, honako adierazpenak egin zituen 1839ko urtarrilaren 12an "Lettre Parisienne" argitalpenean: "Asko hitz egiten ari da Daguerreren tresna berriaz. Benetan asmakizun miresgarria da, guk geuk horretaz ezer gutxi ulertzen badugu ere".\nAdierazpenak adierazpen, Louisen asmakizun berria orduko Parisko gertakari garrantzitsuena izan zen. Dagerrotipoa asmatu eta hilabete gutxi batzuetara, paristar asko tresna berriarekin froga egiteko irrikitan zen. Jendea, 10 kilo pasatxo pisatzen zuen dagerrotipoa hartu, eta gauzak erretratatzera joaten zen.\nAntza denez, halako eroaldi batek hartu zituen Parisko bizilagunak. Hori dela eta, Maurisset marrazkilariak "dagerrotipomania" irudikatu nahi izan zuen garaiko estanpa batzuetan.\nAurkikuntzak, batik bat, informazioaren mundua irauli zuen. Tresna berriari esker, Crimeako eta Amerikar Sezesioko gerrak gertutik jarraitu ahal izan ziren.\nDakigunaren arabera, Euskal Herrian, dagerrotipoa 2. Karlistadan erabili zen lehen aldiz. Horren adierazle, egile ezezagun batek Santa Cruz apaiz mitikoari edo eta M. Ibañez nafarrak erret bolondresei ateratako argazkiak.\nAinhoa Irazu, kazetaria


[Erreportajea] Presoak etxeratzeko bidean ere jarriko dira errenteriarrak : Oarsoaldeko Hitza\n[Erreportajea] Presoak etxeratzeko bidean ere jarriko dira errenteriarrak\nIzan Bidea dinamika jendaurrean aurkeztuko dute hilaren 20an. Presoak etxeratzeko dinamika Mikel Arrieta larri gaixo dagoen herriko presoaren aldeko kanpainarekin uztartuko dute.\nMikel Arrieta etxeratzea eskatzeko bideoa egiten ari da Sare.\nEuskal presoen aldeko Izan Bidea dinamikaren berri emango du Errenteria-Oreretako Sarek hilaren 20ean, Lehendakari Agirre plazan (12:00). Iniziatibaren nondik norakoak jendaurrean aurkezteko hitzordua izango da hurrengo asteko larunbatekoa, eta herriko zenbait mendizaleren, txirrindulariren edota arraunlariren parte hartzea aurreikusi dute Sareko kideek, ekitaldiari «kolore pixka bat» emateko helburuarekin.\nDinamikaren nondik norakoak herritarrei azaltzea da helburu nagusia, edizio hau itxi bitartean ez baitzegoen erabakita kilometroren bat egitea eskatuko ote zieten aurkezpeneko parte hartzaileei. Nik Salatzen Dut eta Orain Bidea dinamiken ildo beretik datorrela Izan Bidea kontatu du Josu Galarraga Errenteria-Oreretako Sareko kideak. Aurretik garatutako dinamiken bitartez «aurrerapausoak» ematen joan direla ziur agertu da, baina oraingo honetan epe luzera begirako lana egin nahi dutela adierazi du, bi urteko kanpaina izango baita Izan Bidea. «Presoak etxera ekartzeko bidean jarri nahi ditugu dinamika honetan, konponbidearen bidean, elkarrizketaren bidean eta bakearen bidean, eta horretarako, gizarteari ere eskatu nahi diogu jartzeko bidean», adierazi du Galarragak.\nNorbera bere eremutik apustu egitera eta bidean jartzera gonbidatu ditu Galarragak errenteriarrak, eta pixkanaka, hiru milioitik gorako kilometro kopuruaren marka haustera.\nKilometroak edozein modutan egin daitezkeela gogorarazi du Galagarrak: «Mendian, bizikletan, piraguan edo eskalatzen, ez du inporta». Bi urteko dinamika denez, hala ere, denborarekin ez direla soilik kilometro fisikoak izango argitu du kideak, eta «aukerak gehitzen» joango direla zehaztu du, baina horretarako «imaginazioa» lantzeko eskatuko zaie herritarrei. Esaterako, liburutegiko irakurketa tailerreko parte hartzaileek liburu bakoitza kilometro baten truke aldatzea posible izango dela hemendik hilabete batzuetara aipatu du. «Horrelako gauzatxoak ere egin daitezke, beraz, imaginazio puntu bat izatea eskatuko diegu herritarrei», erantsi du: «Euskal presoak etxeratzeko bidean edota giza eskubideen alde baldin bada, aukera ugari baliatu ahal izango dira parte hartu nahi duten lagunentzat».\nGaixotasun larriei ere, sua\nSan Joan sua baliatu nahi du Errenteria-Oreretako Sarek Mikel Arrieta larri gaixo dagoen herriko presoaren egoera salatzeko, eta batez ere, haren kasua jendartean ezagutarazteko. Bideo bat osatzen ari dira horretarako, eta bertan, euskal presoen egoera islatzen duten hitzak edo esaldiak sutara botako dituzte: «Dispertsioa, kondena hirukoitza, senideekin komunikazio falta… Mezu horiek guztiak bideoaren bukaeran erretzea gustatuko litzaiguke. Preso gaixoen eta Mikelen inguruan erre nahiko genituzkeen gauzak agertuko dira».\nOier Guillanek off ahotsa beteko du, bideorako sortutako «ekarpen propioarekin». Hala, hilaren 23an, San Joan bezperarekin, plazaratuko dute bideoa, eta modu horretan, bi dinamikak uztartuko dituztela aditzera eman du Galarragak.\n[Elkarrizketa] Elixabete Aragon Sare Bidasoa: «Kanpokoekin harremana guztiz moztea suposatu die larrialdiak»


Eguna: 14ko abenduaren 2019a\nPoloniako Varsoviako Metroaren Maparen Ordutegiak eta Sarrerak\nPolonia Varsoviako Metroaren Mapa Hegaldiak eta Sarreren Prezioak: Varsoviako Metroa Europako metro sare berrienetako bat da. Varsoviako Metroa, Poloniako lehenengo lineako metroa, hirigunearen iparraldetik hegoaldera dago. [Gehiago ...]\nEkrem İmamoğlu, Istanbulgo Metropolitan Udalerriko alkateak, "Garraio Publikoko Gurpil Tailerraren" amaierako hitzaldia eman zuen, non garraio publikoko sistemaren egungo egoera, hobekuntza eta iradokizunak eztabaidatu ziren. Esan zuen Adanek bezeroak patronatua dela ahaztu gabe, [Gehiago ...]\nGülermak-ek, Ekialdeko Europan metroko proiektu handiena eraikitzen hasi zen, Poloniako Varsoviako metroan nahiago zuen edilon (sedra trenbide linea eraikitzeko irtenbideak). [Gehiago ...]\nGaur Historia 14 Abenduan 1925 Suleyman Sirri, Nafiako diputatua Ismet Pasharen kabinetean, pneumoniaz hil da, Samsun eta Edirnera trenbideak ikertzera bidaiatu ondoren. Mek Herrialdea ehuntzen burdin sareekin " [Gehiago ...]


topic_facet:"Automatizazioa eta robotika industriala (Heziketa Zikloa). Goi maila" topic_facet:"Linea automatizatuen muntaia- eta mantentze-lanak (Modulua)" topic_facet:"Instalazioa eta mantenimendua (Lanbide Arloa)" topic_facet:"Sistema sekuentzial programagarriak (Modulua)" author_facet:"IMH Makina Erramintaren Institutua"\nProposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Linea automatizatuen muntaia- eta mantentze-lanak (Modulua) Proposatutako gaia: Instalazioa eta mantenimendua (Lanbide Arloa) Proposatutako gaia: Sistema sekuentzial programagarriak (Modulua) Egilea: IMH Makina Erramintaren Institutua\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Galdaketa eta pulbimetalurgiaren bidezko produkzioa (Heziketa Zikloa). Goi maila Instalazioa eta mantenimendua (Lanbide Arloa) 1 Lanbide Heziketa Linea automatizatuen muntaia- eta mantentze-lanak (Modulua) 1 Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila 1 Muntaia- eta mantentze-lan elektriko/elektronikoak (Modulua) 1 Sistema automatizatuak (Modulua) Sistema sekuentzial programagarriak (Modulua) Guztiak ikusi ... gutxiago ...